ααατος: ΕΣΩΤΕΡΙΚΗ ΑΝΑΖΗΤΗΣΗ: ΤΟ ΚΙΤΡΙΝΟ ΒΙΒΛΙΟ\n2. Η ΑΓΑΠΗ\n3. Η ΚΟΥΝΤΑΛΙΝΗ\n4. ΟΙ ΔΥΟ ΜΑΡΤΥΡΕΣ\n5. ΜΑΝΤΡΙΚΟ ΤΡΑΓΟΥΔΙ ΓΙΑ ΤΗΝ ΑΦΥΠΝΗΣΗ ΤΗΣ Κ...\n6. ΟΙ ΓΙΟΙ ΤΗΣ ΣΟΦΙΑΣ .\n8. Η ΚΟΣΜΙΚΗ ΜΗΤΕΡΑ\n9. ΧΡΙΣΤΙΚΟ ΑΙΓΥΠΤΙΑΚΟ ΠΡΑΝΑΓΙΑΜΑ\n10. ΣΕΞΟΥΑΛΙΚΗ ΜΕΤΑΤΡΟΠΗ ΓΙΑ ΕΛΕΥΘΕΡΟΥΣ\n11. ΤΑΞΗ ΚΑΙ ΕΣΩΤΕΡΙΚΗ ΠΕΙΘΑΡΧΙΑ\n12. Ο ΔΙΑΛΟΓΙΣΜΟΣ\n13. ΠΡΩΤΕΣ ΕΜΠΕΙΡΙΕΣ ΔΙΟΡΑΣΗΣ ΚΑΙ ΔΙΑΚΟΗΣ\n14. Η ΛΕΠΤΗ ΦΩΝΗ\n15. ΚΑΤΑΣΤΑΣΗ ΧΙΝΑΣ\n16. ΕΡΓΑΛΕΙΑ ΚΑΙ ΑΡΩΜΑΤΑ\nΗ λατρευτή μητέρα Κουνταλίνη είναι η αναμμένη φωτιά του Αγίου Πνεύματος.\nΕίναι η Μαρία, η Μάγια, η Ίσις, η Αδωνία, η Ινσομπέρτα, η Ρέα, η Κυβέλη κλπ\nΑυτή έχει εκατομμύρια από λατρευτά ονόματα. Αυτή είναι Αγάπη.\nΟ ηλεκτρισμός, ο παγκόσμιος μαγνητισμός, η Κοσμική δύναμη, οι νόμοι της μοριακής έλξης και της πλανητικής βαρύτητας, δημιουργήθηκαν δια μέσου της μητέρας κάθε λατρείας.\nΌλοι οι πλανήτες που λάμπουν, σπινθηροβολούν και δονούνται στο αμετάβλητο άπειρο, ξεκουράζονται μέσα στον υπέροχο κόλπο της ευλογημένης θεϊκής Μητέρας του Κόσμου.\nΗ Κυρία της υπέρτατης λατρείας, παίρνει από το χέρι τα παιδιά της και τα οδηγεί στο επικίνδυνο μονοπάτι της κόψης του ξυραφιού.\nΗ θεϊκή Μητέρα παραμένει τυλιγμένη τρείς και μισή φορές στην Εκκλησία του κόκκυγα.\nΗ Κυρία κάθε λατρείας, ανοίγει τις επτά εκκλησίες της Αποκάλυψης της σπονδυλικής στήλης.\nΠρέπει να αναζητήσουμε την θεϊκή Μητέρα στον Ναό-Καρδιά.\nΟ σταυρός της Μύησης εμπεριέχεται στον Ναό-Καρδιά. Μόνο η λατρευτή Κυρία της Αγάπης έχει την δύναμη να ξυπνά τα παιδιά της, μέσα στον βαθύ κόλπο του Παγκόσμιου Πνεύματος της Ζωής.\nΗ Μητέρα πρέπει να μετατρέπεται σε μια γαλήνια λίμνη χωρίς φουρτούνες, όπου αντανακλάται όλο το πανόραμα του έναστρου ουρανού.\nΌταν ο νους είναι ήρεμος και σε σιωπή, η θεϊκή Μητέρα χαίρεται μαζί μας. Αυτή είναι η μακαριότητα.\nΗ ειρήνη είναι δυνατή μόνο με τον έλεγχο του νου.\nΗ αγνότητα της σκέψης οδηγεί τον γιόγκι προς την τελειότητα.\nΕμείς πρέπει να σεβόμαστε τους Δασκάλους και να πράττουμε τις εσωτερικές μας ασκήσεις με φλεγόμενη πίστη. Εκείνοι που έχουν πίστη θα μετατραπούν σε άφατα όντα.\nΗ Σοφία και η Αγάπη θα λάμψουν στον νου εκείνων που έχουν φτάσει στο σαμαδί, την έκσταση των αγίων.\nΜε αυτό το βιβλίο της φλεγόμενης φωτιάς, όλοι οι αφοσιωμένοι μαθητές μας θα μπορέσουν να μετατραπούν σε πραγματικούς Δασκάλους του Σαμαδί.\nΑφοσιωμένοι αδελφοί, ανέλθετε κατά μήκος του μονοπατιού της Μύησης με ολοκληρωτική σύνεση, θυμηθείτε ότι αυτό το μονοπάτι είναι γεμάτο κινδύνους μέσα και έξω. Αυτό είναι το μονοπάτι της κόψης του ξυραφιού.\nΠιείτε το νέκταρ της αθανασίας, στην αγνή πηγή της έκστασης. Περπατήστε στο μονοπάτι της τέλειας αγνότητας.\nΗ θεϊκή Μητέρα έχει την δύναμη να ανοίγει όλα τα τσάκρας του αστρικού σώματος. Αυτή είναι η Κυρία οποιασδήποτε τελειότητας.\nΗ Κυρία της τελειότητας κατοικεί μέσα στα ηλεκτρόνια.\nΟι γνωστικοί σοφοί διαλογίζονται σε αυτήν, οι μυστικιστές την λατρεύουν, οι ερωτευμένοι την ανυψώνουν μέσω της σπονδυλικής στήλης.\nΠροσέξτε το σπερματικό σας υγρό. Αποφεύγετε τις νυχτερινές ονειρώξεις με το Αρκάνο A.Z.F.\nΧαλαρώστε τους μύες σας για τον διαλογισμό. Διατηρήστε την σπονδυλική σας στήλη εύκαμπτη.\nΠίνετε αγνό νερό. Ξυπνάτε την αυγή. Θυμηθείτε ότι το μέλι της μέλισσας είναι η τροφή της Παγκόσμιας Λευκής Αδελφότητας.\nΤρώτε φρούτα, σπόρους δημητριακών και φυτά και διαλογίζεστε καθημερινά. Θυμηθείτε ότι ο διαλογισμός είναι το καθημερινό ψωμί του σοφού.\nΤο Κίτρινο Βιβλίο είναι ένα βιβλίο υπερβατικού αποκρυφισμού και απόλυτα πρακτικό.\nΑφοσιωμένοι αδελφοί, εδώ έχετε την γιόγκα που χρειάζεται στην νέα εποχή του Υδροχόου. Να είσθε επιεικείς για να ακούτε και ευσπλαχνικοί για να δικάζετε.\nΕίθε ο Πατέρας σας που βρίσκεται στο κρυφό και είθε η θεϊκή σας Μητέρα Κουνταλίνη να σας ευλογούν.\nΗ μοντέρνα γιόγκα είναι στην πραγματικότητα γνωστική χριστιανική γιόγκα. Η μοντέρνα γιόγκα απορρίπτει τελείως την Χάθα γιόγκα. Εμείς πιστεύουμε, πολύ ειλικρινά, ότι τα ακροβατικά του Χάθα γιόγκι είναι μόνο για τους παλιάτσους του τσίρκου. Αυτό δεν εξυπηρετεί σε τίποτα.\nΤο πιο μεγάλο πράγμα που υπάρχει στην ζωή είναι η Αγάπη. Κανένα ακροβατικό του τσίρκου δεν μπορεί να αντικαταστήσει την θεϊκή γοητεία της Αγάπης.\nΟι άντρες και οι γυναίκες στα μυστήρια της Ελευσίνας αλληλομαγνητίζονταν, καθώς πραγματοποιούσαν τους μυστηριώδεις χορούς της αγάπης. Τότε, κανένας δε σκέφτονταν χυδαιότητες, μόνο πράγματα αγνά και άγια. Στις μεγάλες γιορτές της Ελευσίνας η ευτυχία, ο χορός, το φιλί και η σεξουαλική μαγεία μετέτρεπαν τα ανθρώπινα όντα σε πραγματικούς θεούς.\nΜέσα από τις απολαύσεις της αγάπης, οι άντρες και οι γυναίκες γοήτευαν και αφύπνιζαν την Ωραία Κοιμωμένη, το θεϊκό φίδι Κουνταλίνη.\nΌταν ένας άντρας και μια γυναίκα λατρεύονται συσσωρεύουν τις τρομακτικές θεϊκές δυνάμεις της Κοσμικής Μητέρας. Αυτές οι σπινθηροβόλες δυνάμεις, τρομερά θεϊκές, πλημμυρίζουν με τις λάμψεις τους όλα τα τσάκρας, ρόδες, κέντρα, λουλούδια λωτού, των εσωτερικών σωμάτων του ανθρώπου.\nΟι φωτιές της σπονδυλικής στήλης είναι Ιεχωβιστικές, οι φωτιές της καρδιάς είναι Χριστικές και οι φωτιές του εγκεφάλου στο μεσόφρυδο σπινθηροβολούν τις τρομακτικά θεϊκές ακτίνες του Πατέρα.\nΌλοι αυτοί οι τρεις τύποι ενέργειας είναι αγνό μετατρεμμένο σπέρμα. Το κλειδί της ανθρώπινης απελευθέρωσης βρίσκεται στο σπερματικό υγρό.\nΗ σπερματική ενέργεια πρέπει να εξαγνίζεται μέχρι την καρδιά. Η θεϊκή Μητέρα βρίσκει τον Υιό της, τον εσωτερικό Χριστό, στον ναό καρδιά.\nΜπορεί και πρέπει να υπάρχει μια σεξουαλική σχέση αλλά είναι προτιμότερο να πεθαίνουμε από το να διαπράξουμε το έγκλημα της εκχύλισης του σπέρματος.\nΌταν ο μάγος ξεχειλίζει το ποτήρι του Ερμή, οι τρομερά θεϊκές δυνάμεις της θεάς Ίσιδας (της οποίας κανείς θνητός δε σήκωσε το πέπλο), αποσύρονται και λιώνουν μέσα στα συμπαντικά ρεύματα και ο άνθρωπος βυθίζεται στην άβυσσο.\nΤο τρομερό μάντραμ Ι.Α.Ο., συνθέτει όλη την επιστήμη του Αρκάνο A.Z.F.. Αυτό το μάντραμ πρέπει να προφέρεται κατά την διάρκεια της αγαπημένης αφοσίωσης της σεξουαλικής μαγείας.\nI. (IGNIS, φωτιά) Α. (AGUA, νερό) Ο. (ORIGO, αρχή πνεύμα).\nΗ φωτιά γονιμοποιεί τα νερά της ζωής, για να γεννηθεί ο Υιός του Ανθρώπου.\nΟ Υιός του Ανθρώπου είναι πάντα ο υιός ενός άντρα και μιας γυναίκας. Όταν δύο όντα λατρεύονται και πραγματοποιούν το Αρκάνο A.Z.F., αναπόφευκτα μετατρέπονται σε θεούς.\nΜέσα στα σπίτια μας πρέπει να καλλιεργούμε την χαρά, την μουσική και τα λουλούδια. Οι ερωτευμένοι πρέπει να συγχωρούν κάθε είδος λάθους. Κανένας δεν είναι τέλειος. Πρέπει το ζευγάρι να συγχωρεί αμοιβαία τα ανθρώπινα λάθη τους. Η αγάπη δεν είναι ένοχη για τις αντιπάθειες των ερωτευμένων οι οποίοι λατρεύουν ο ένας τον άλλο. Όλες αυτές οι αντιπάθειες ανήκουν στο ψυχολογικό Εγώ (Σατανά).\nΗ μοντέρνα γιόγκα είναι αγάπη, μουσική, χορός, αρώματα, φιλιά, λατρεία, πραναγιάμα, διαλογισμός, φώτιση, σοφία και ευτυχία.\nΗ μοντέρνα γιόγκα ακολουθεί τον Χριστό και λατρεύει την γυναίκα. Πέρασαν πια οι εποχές όπου οι αναχωρητές βασανίζονταν με την Χάθα γιόγκα. Τώρα οι μοντέρνοι γιόγκι και γιογκίνες αγαπιούνται και λατρεύονται.\nΗ αγάπη είναι άφατη. Η αγάπη είναι τρομακτικά θεϊκή.\nΗ Κουνταλίνη είναι η πρωτόγονη ενέργεια κλεισμένη στην Εκκλησία της Εφέσου. Αυτή η εκκλησία της Αποκάλυψης είναι ένα μαγνητικό κέντρο, τοποθετημένο δύο δάχτυλα πάνω από τον πρωκτό και δύο δάχτυλα κάτω από τα γεννητικά όργανα.\nΗ Κουνταλίνη είναι το πύρινο φίδι των δικών μας μαγικών δυνάμεων. Το ιερό φίδι κοιμάται μέσα στην εκκλησία του, τυλιγμένο τρεις και μισή φορές. Η Κουνταλίνη είναι η θεϊκή Μητέρα και η φωτιά της Πεντηκοστής. Ο ναός της θεϊκής Μητέρας βρίσκεται στην καρδιά.\nΗ Κουνταλίνη αναπτύσσεται, εξελίσσεται και προοδεύει μέσα στην Αύρα του Μαχατσοάν (η Κοσμική Μητέρα, το Άγιο Πνεύμα, ο Τρίτος Λόγος).\nΟι φωτιές από τον σπονδυλικό μυελό είναι Ιεχωβιστικές. Οι φωτιές της καρδιάς είναι Χριστικές. Στο μέτωπο σπινθηροβολούν οι τρομακτικά θεϊκές ακτίνες του Πατέρα.\nΟι φωτιές της καρδιάς ελέγχουν την άνοδο του ιερού φιδιού μέσω του μυελικού καναλιού. Η Κουνταλίνη αναπτύσσεται, εξελίσσεται και προοδεύει σύμφωνα με τις αξίες της καρδιάς.\nΗ Κουνταλίνη πρέπει να ανέβει ως τον εγκέφαλο και μετά πρέπει να φτάσει μέχρι τον ιερό ναό της καρδιάς.\nΗ Κουνταλίνη κατοικεί μέσα στα ηλεκτρόνια. Οι σοφοί διαλογίζονται στην Κουνταλίνη, οι ευσεβείς στα σπίτια της τελειότητας, την λατρεύουν και την προσκυνούν.\nΌταν τα σεληνιακά και τα ηλιακά άτομα ενώνονται, πίνουμε το νέκταρ της αθανασίας γιατί ξυπνάει η Κουνταλίνη. Τα σεληνιακά και ηλιακά άτομα κάνουν επαφή στο Τριβένι, κοντά στο κόκκυγα. Τότε επαγωγικά ξυπνάει η Κουνταλίνη. Η Κουνταλίνη αφυπνίζεται με τον συνδυασμό του πραναγιάμα, με την συγκέντρωση και τον διαλογισμό, με βαθύτατη αφιέρωση, με την θέληση και την κατανόηση, με τα ιερά μάντραμς και με την σεξουαλική μαγεία.\nΜπορεί επίσης να αφυπνισθεί η Κουνταλίνη από το έργο και την χάρη κάποιου Δασκάλου των μεγάλων μυστηρίων της Λευκής Αδελφότητας ή γιατί η θεϊκή Μητέρα το θέλει.\nΗ Κουνταλίνη δεν μπορεί να ανυψωθεί αν ο γιόγκι σκορπά το σπέρμα. Η άνοδος της Κουνταλίνης μέσα στο νωτιαίο μυελό είναι πολύ αργή και δύσκολη. Το πέρασμα του πύρινου φιδιού από τον ένα σπόνδυλο στον άλλον σημαίνει τρομερές δοκιμασίες, φοβερές θυσίες και υπέρτατους εξαγνισμούς. Δεν πρέπει να σκοτώσουμε μόνο την επιθυμία, αλλά και την σκιά της επιθυμίας. Το ρητό μας είναι ΘΕΛΗΣΗ.\nΌταν η Κουνταλίνη φθάσει στον αδένα της επίφυσης, ο οποίος βρίσκεται στο ανώτερο μέρος του εγκεφάλου, αποκτάμε την τέλεια έκσταση.\nΠρέπει να προειδοποιήσουμε ότι αν και η Κουνταλίνη έχει το σχήμα φιδιού, επιπλέον μπορεί μπροστά στον αφοσιωμένο να πάρει την μορφή της θεϊκής Μητέρας Ίσιδος, Ρέας, Κυβέλης, Μαρίας, κλπ, κλπ, κλπ\nΌταν η Κουνταλίνη αφυπνίζεται ο αφοσιωμένος βλέπει υπέροχα οράματα και ακούει πολλούς ήχους. Όταν η Κουνταλίνη ξυπνά αναπτύσσονται όλες οι δυνάμεις της ψυχής. Όταν ξυπνά η Κουνταλίνη ο σπουδαστής βλέπει ένα φως πολύ λαμπερό, το οποίο είναι ίσο με δέκα χιλιάδες ήλιους μαζί που λάμπουν από ευτυχία σε αυτόν ο οποίος είναι σε ένωση με την εκκλησία της Εφέσου.\nΑν ο ευσεβής σκορπά το σπέρμα, αφότου έχει μυηθεί στην ανύψωση της Κουνταλίνης μέσα από το νωτιαίο μυελό η Κουνταλίνη κατεβαίνει ένα σπόνδυλο ή περισσότερους ανάλογα με το μέγεθος του λάθους. Κανένας από αυτούς που πορνεύουν δε θα μπορούσε να φθάσει την κοσμική Πραγμάτωση.\nΤο νερό είναι η κατοικία της φωτιάς. Εάν εμείς σκορπάμε το νερό, τότε χάνουμε την φωτιά.\nΗ αγνότητα είναι το θεμέλιο του Μεγάλου Έργου. Όλη η δύναμη της Κουνταλίνης βρίσκεται στο σπέρμα.\nΌποιος επιτύχει να φέρει αυτήν την ενέργεια της Κουνταλίνης ως τον αδένα της επίφυσης, επιτυγχάνει στην πραγματικότητα την Υπερσυνείδηση (την κατάσταση Νιρβικάλπα Σαμαδί). Αυτός που φθάνει σε αυτά τα ύψη είναι ένας Φωτισμένος, ένας Θεός.\nΗ Κουνταλίνη κατοικεί μέσα στην τριγωνική κοιλότητα γνωστή σαν Ουράνιο Τρίγωνο, κέντρο της Εκκλησίας της Εφέσου.\nΟ υπέροχος ναός της Εφέσου είναι ένας μεγαλοπρεπής λωτός. Αυτός ο λωτός έχει τέσσερα πέταλα. Η Εκκλησία της Εφέσου έχει την λαμπρότητα δέκα εκατομμυρίων ήλιων. Η στοιχειώδης γη των σοφών αντιστοιχεί σε αυτό το λουλούδι του λωτού. Όταν το ιερό φίδι ανοίγει την Εκκλησία της Εφέσου, μας απονέμονται δυνάμεις πάνω στα στοιχειώδη δημιουργήματα που ζουν στα σπλάχνα της γης. Τότε μπορούμε να κυριαρχούμε πάνω στους σεισμούς.\nΌταν το φίδι φθάσει στο ύψος του προστάτη, ανοίγει η Εκκλησία της Σμύρνης. Αυτό το τσάκρα έχει έξι πέταλα. Το προστατικό τσάκρα μας απονέμει την δύναμη του να δημιουργούμε. Θα ήταν αδύνατη κάθε δημιουργία χωρίς το προστατικό τσάκρα. Ο αθάνατος Μπαμπάχι, ο Χριστός-γιόγκι της Ινδίας, του οποίου το σώμα επέζησε για εκατομμύρια χρόνια που χάνονται στην νύχτα των αιώνων, είναι ο ανώτατος διευθύνων του προστατικού τσάκρα. Ο Μπαμπάχι χειρίζεται κάθε ζωή και έχει την δύναμη να δημιουργεί και να επαναδημιουργεί. Το στοιχειώδες νερό των σοφών (η οντότητα του σπέρματος) είναι το στοιχείο αυτού του τσάκρα. Ο καθένας που ανοίγει την Εκκλησία της Σμύρνης έχει δύναμη πάνω στα νερά και τις θύελλες.\nΗ άνοδος της Κουνταλίνης, στην περιοχή του ομφαλού, μας απονέμει την δύναμη του να ελέγχουμε τις φωτιές και τα ηφαίστεια. Το τσάκρα της περιοχής του ομφαλού είναι η Εκκλησία της Περγάμου. Αυτό το τσάκρα έχει δέκα πέταλα. Η στοιχειώδης φωτιά των σοφών είναι το στοιχείο αυτού του τσάκρα.\nΌταν η Κουνταλίνη φτάσει στο ύψος της καρδιάς ανοίγεται η Εκκλησία της Θυάτειρας και μας απονέμεται η δύναμη για να κυριαρχούμε πάνω στους τέσσερεις ανέμους. Ο λωτός της καρδιάς έχει δώδεκα πέταλα και το στοιχείο του είναι ο στοιχειώδης αέρας των σοφών. Ο καθένας που θέλει να μάθει να τοποθετεί το φυσικό του σώμα στους υπερευαίσθητους κόσμους, πρέπει να αφυπνίζει το τσάκρα της καρδιάς. Αυτό είναι που γνωρίζουμε σαν επιστήμη Χίνας. Το ανθρώπινο σώμα μπορεί να βγαίνει από το φυσικό πεδίο και να εισέρχεται στους υπερευαίσθητους κόσμους.\nΌταν το ιερό φίδι φθάσει στο ύψος της καρδιάς, ανοίγεται η Εκκλησία της Θυάτειρας και μετατρεπόμαστε σε διαισθητικούς.\nΗ άνοδος της Κουνταλίνης στην περιοχή του λάρυγγα μας απονέμει την δύναμη να ακούμε τις φωνές από τα όντα που ζούνε στους υπερευαίσθητους κόσμους. Το λαρυγγικό τσάκρα είναι η Εκκλησία των Σάρδεων. Όταν η Κουνταλίνη φθάσει σε αυτό το ύψος, ανθίζει στα γόνιμα χείλη, γενόμενη Λόγος. Το λαρυγγικό τσάκρα έχει δεκαέξι πέταλα.\nΌταν η Κουνταλίνη φθάσει στο ύψος του μεσόφρυδου, ανοίγει η Εκκλησία της Φιλαδέλφειας. Αυτό είναι το Μάτι της Σοφίας. Ο Πατέρας κατοικεί σε αυτό το μαγνητικό κέντρο. Το τσάκρα του μεσόφρυδου έχει δύο πέταλα και είναι ο θρόνος του νου. Όταν ο υλιστικός νους μετατρέπεται σε χριστικό νου, λαμβάνουμε τον μανδύα του Βούδα και το Μάτι του Σίβα. Ο καθένας που ξυπνάει αυτό το τσάκρα γίνεται διορατικός.\nΌταν η Κουνταλίνη φθάσει στον αδένα της επίφυσης, ανοίγεται η Εκκλησία της Λαοδικείας. Αυτό το τσάκρα έχει χίλια υπέροχα ακτινοβόλα πέταλα. Αυτό είναι το στέμμα που λάμπει σαν μία αύρα φωτός στο κεφάλι των αγίων. Στον αδένα της επίφυσης υπάρχει το άτομο του Αγίου Πνεύματος. Τότε λαμβάνουμε το λευκό περιστέρι του Αγίου Πνεύματος και γεμίζουμε από φώτιση, σοφία και παντογνωσία.\nΣτην Εκκλησία της Εφέσου κυριαρχούμε την γη, στην Εκκλησία της Σμύρνης κυριαρχούμε το νερό, στην Εκκλησία της Περγάμου κυριαρχούμε την φωτιά, στην Εκκλησία της Θυάτειρας κυριαρχούμε τον αέρα, στην Εκκλησία των Σάρδεων κυριαρχούμε το ακασικό ρευστό, στην Εκκλησία της Φιλαδέλφειας κυριαρχούμε τον νου και στην Εκκλησία της Λαοδικείας κυριαρχούμε το φως. Αυτός είναι ο τρόπος με τον οποίο μετατρέπουμε τους εαυτούς μας σε βασιλείς και ιερείς της φύσης, σύμφωνα με την Τάξη του Μελχισεδέκ.\nΤο άτομο του Πατέρα βρίσκεται στο μαγνητικό πεδίο της ρίζας της μύτης, το άτομο του Υιού βρίσκεται στον αδένα της υπόφυσης και το άτομο του Αγίου Πνεύματος βρίσκεται στον αδένα της επίφυσης.\nΟι δύο μάρτυρες τυλίγονται στην σπονδυλική στήλη σχηματίζοντας το άγιο οκτώ. Τα δύο κορδόνια τυλιγμένα στην σπονδυλική στήλη, σχηματίζουν το Κηρύκειο του Ερμή.\nΤα δύο συμπαθητικά κορδόνια είναι τοποθετημένα στα αριστερά και στα δεξιά της σπονδυλικής στήλης. Οι δύο μάρτυρες ανυψώνονται εναλλάξ, από τα δεξιά στα αριστερά, μέχρι να σχηματίσουν έναν υπέροχο κόμπο στο χώρο που βρίσκεται στο μεσόφρυδο. Μετά προχωρούν προς τα ρουθούνια.\nΤο συμπαθητικό κορδόνι που προχωρά από την δεξιά πλευρά συνεχίζει την πορεία του προς την αριστερή και τανάπαλιν.\nΑυτό που προχωρά από την αριστερή πλευρά εμφανίζεται κρύο. Αυτό που προχωρά από την δεξιά είναι ζεστό.\nΤο κρύο είναι σεληνιακό. Το ζεστό είναι ηλιακό. Από αυτό το ζευγάρι των συμπαθητικών κορδονιών, ανυψώνονται ως τον εγκέφαλο, τα σεληνιακά και ηλιακά άτομα του σπερματικού μας συστήματος. Όταν τα ηλιακά και σεληνιακά άτομα του σπερματικού μας συστήματος έρθουν σε επαφή στον κόκκυγα, η Κουνταλίνη αφυπνίζεται αναπόφευκτα.\nΤο μυελικό κανάλι έχει ένα κατώτερο στόμιο που φυσιολογικά είναι κλειστό στους κοινούς ανθρώπους. Οι σπερματικοί ατμοί διαστέλλουν το στόμιο με σκοπό να εισέλθει σε αυτό η Κουνταλίνη. Η γιόγκα έχει μια ειδική άσκηση που πραγματοποιείται με σκοπό να ανοίξει αυτό το στόμιο γρήγορα. Αυτή η άσκηση ονομάζεται Πραναγιάμα.\nΗ Κουνταλίνη ανεβαίνοντας ένδοξα από τσάκρα σε τσάκρα λύνει τους κόμπους και τα εμπόδια τα οποία αντιστέκονται στην ανάβασή της.\nΕίναι αναγκαίο να προειδοποιήσουμε τους γνωστικούς αδελφούς ότι πρέπει να μάθουμε να πολώνουμε την ιερή φωτιά της Κουνταλίνης. Μερικοί αφοσιωμένοι απολαμβάνουν με το σεξουαλικό πάθος μολονότι ουδέποτε διασκορπίζουν το σπέρμα. Το αποτέλεσμα αυτών των πράξεων είναι ότι αυτοί πολώνουν την φωτιά στα τσάκρας της κάτω κοιλιάς και χάνουν την ευτυχία του να απολαμβάνουν τον Λωτό των χιλίων πετάλων (την Εκκλησία της Λαοδικείας). Αυτό το τσάκρα είναι το Διαμαντένιο Μάτι που μας προσφέρει την τέλεια έκσταση και την άφατη ευτυχία των θεϊκών Ανθρώπων. Η δύναμη του να βγαίνουμε συνειδητά, στο πνεύμα και στην αλήθεια, με σκοπό να ταξιδέψουμε στις περιοχές του Νιρβάνα.\nΌλοι εκείνοι που έχουν αφυπνίσει το φίδι πάνω στην ράβδο, πρέπει να είναι απόλυτα αγνοί στον λόγο, στις σκέψεις και στις πράξεις. Πρέπει να πραγματοποιούν τον εσωτερικό διαλογισμό καθημερινά. Πάντα καθαροί, πάντα τακτικοί, πάντα αγνοί. Έτσι πολώνεται η φωτιά στην Εκκλησία της Λαοδικείας. Τότε, απολαμβάνουμε την έκσταση.\nΟι δύο μάρτυρες έχουν την δύναμη να αφυπνίζουν την Κουνταλίνη.\n«Αυτοί είναι οι δύο ελιές και τα δύο κηροπήγια που βρίσκονται μπροστά από τον Κύριο της Γης. Και αν κάποιος άνθρωπος θελήσει να τα βλάψει, φωτιά εκπορεύεται από το στόμα τους και καταβροχθίζει τους εχθρούς τους. Και αν κάποιος άνθρωπος τα πληγώσει πρέπει με τον ίδιο τρόπο πρέπει να σκοτωθεί. Αυτοί έχουν την εξουσία να κλείσουν τον ουρανό, για να μην βρέχει τις ημέρες της προφητείας τους. Και έχουν δύναμη πάνω στα νερά για να τα μετατρέπουν σε αίμα και να χτυπήσουν την γη με κάθε πληγή εάν το θέλησουν».(Αποκάλυψη κεφ ΙΑ, παρ 4-6).\nΕκείνοι που δουλεύουν με την Κουνταλίνη, πρέπει να έχουν μία αλύγιστη πίστη στην θεϊκή Μητέρα. Αυτή οδηγεί τον αφοσιωμένο της από το χέρι. Αυτή οδηγεί το παιδί της από τσάκρα σε τσάκρα. Η θεϊκή Μητέρα είναι αυτή που βοηθά τον γνωστικό μαθητή, τον διδάσκει, τον προετοιμάζει για να πραγματωθεί. Κάθε αφοσιωμένος πρέπει να παρακαλεί την θεϊκή του Μητέρα να του παραχωρεί την ιερή φωτιά και μετά τον ερχομό της φωτιάς, κάθε αφοσιωμένος πρέπει να διαλογίζεται καθημερινά στην θεϊκή του Μητέρα. Αυτή θα τον διδάξει, θα τον πάρει από το χέρι και θα οδηγήσει τα βήματά του στο δύσκολο μονοπάτι της κόψης του ξυραφιού. Αυτό το μονοπάτι, είναι γεμάτο κινδύνους από μέσα και απέξω.\nΟ Σουάμι Σιβανάντα δίνει μια προσευχή που είναι χρήσιμη για διαλογισμό προς την θεϊκή Μητέρα. Αυτή η προσευχή είναι η εξής: «θεϊκή Μητέρα, είμαι δικός σου, εσύ είσαι το μοναδικό μου καταφύγιο και στήριγμα. Προστάτεψε με, οδήγησε με, λυπήσου με» Πρέπει να ξέρετε αδελφοί, ότι η θεϊκή Μητέρα πάντα, ανταποκρίνεται. Χωρίς την χάρη της, θα ήταν αδύνατον να φέρουμε την Κουνταλίνη από τσάκρα σε τσάκρα, ως την Εκκλησία της Λαοδικείας.\nΜΑΝΤΡΙΚΟ ΤΡΑΓΟΥΔΙ ΓΙΑ ΤΗΝ ΑΦΥΠΝΙΣΗ ΤΗΣ ΚΟΥΝΤΑΛΙΝΗΣ\nΤα ιερά μάντραμς έχουν την δύναμη να αφυπνίζουν την Κουνταλίνη. Ο άγγελος Αρότς, άγγελος της προσταγής, μας δίδαξε το πιό δυνατό μαντρικό τραγούδι που υπάρχει σε ολόκληρο το σύμπαν, για την αφύπνιση της Κουνταλίνης. Ο άγγελος τραγούδησε αυτό το τόσο γλυκό και συγκινητικό τραγούδι και εμείς πλημμυρήσαμε από έκσταση. Ο άγγελος μετά μας κάλεσε να ακολουθήσουμε το παράδειγμα του και τραγουδήσαμε αυτό το μαντρικό τραγούδι που γράφεται έτσι: Καντίλ Μπαντίλ Ρρρρρ\nΑυτό το μαντρικό τραγούδι τραγουδιέται έτσι:\nΚαν: με ηχηρή φωνή.\nΝτίλ: με χαμηλή φωνή.\nΜπαν: με ηχηρή φωνή.\nΝτιλ: με χαμηλή φωνή.\nΤο γράμμα Ρ, θα πρέπει να προφέρεται σαν να μιμούμαστε τον ήχο ενός μοτέρ, αλλά με φωνή παρόμοια με ενός παιδιού. Έτσι αδελφοί, έτσι είναι ο τρόπος που τραγουδιέται το τραγούδι της Κουνταλίνης.\nΌλοι εκείνοι που δουλεύουν με την Κουνταλίνη δεν πρέπει να ξεχνούν το γράμμα «Σ».\nΝα ξέρετε αγαπημένοι, ότι το γράμμα Σ έχει την δύναμη να μετατρέπει το σπερματικό υγρό σε διαφορετικές ενεργειακές αξίες. Το σπερματικό υγρό πρέπει να μετατρέπεται σε επτά τύπους κλιμακωτής ενέργειας, στους επτά βαθμούς δύναμης της φωτιάς. Το γράμμα Σ πρέπει να προφέρεται σαν ένα πολύ λεπτό και κατευναστικό σφύριγμα. Πιέζονται τα δόντια από πάνω προς τα κάτω με σκοπό να δημιουργήσουμε ένα ωραίο και λεπτό σφύριγμα. Αυτή είναι η λεπτή φωνή την οποία ο γιόγκι πρέπει να μαθαίνει να ψάλλει και να χειρίζεται.\nΟ γιόγκι πρέπει να έχει το βάζο του Ερμή, ερμητικά κλειστό. Ο γιόγκι που υποφέρει από ονειρώξεις ή που πορνεύει καθημερινά ή συνέχεια, μοιάζει σαν έναν άνθρωπο που θέλει να γεμίσει μια στάμνα ή ένα βαρέλι χωρίς πάτο. Ο γιόγκι πρέπει να μετατρέπει το σπερματικό υγρό σε επτά τύπους ενέργειας. Το γράμμα Σ έχει την δύναμη να μετατρέπει το σπερματικό λικέρ σε επτά τύπους κλιμακωτής ενέργειας.\nΟ Κρίγια του Μπαμπάχι, ο Χριστός γιόγκι της Ινδίας, δίδαξε την δύναμη του γράμματος Σ, (το γλυκό και δεκτικό σφύριγμα). Πίσω από το πολύ λεπτό σφύριγμα που ο γιόγκι ξέρει να προφέρει με το στόμα του, βρίσκεται η λεπτή φωνή, ένα σφύριγμα ακόμα ωραιότερο, που όταν ηχεί μέσα στην παρεγκεφαλίδα, ο γιόγκι αποκτά την δύναμη να βγαίνει στιγμιαία με αστρικό σώμα.\nΌλοι εκείνοι οι αφοσιωμένοι που εργάζονται με την Κουνταλίνη, δεν πρέπει να ξεχνούν να εξασκούν το γράμμα Σ. Το Σ τονισμένο έτσι: Σςςςςςς, σαν ένα πολύ λεπτό σφύριγμα, μετατρέπει το σπερματικό υγρό στην ιερή φωτιά της Κουνταλίνης.\nΤο μαντρικό τραγούδι του αγγέλου Αρότς και το γλυκό και προσφιλές σφύριγμα, είναι απολύτως αναγκαία για την αφύπνιση της Κουνταλίνης.\nΟΙ ΓΙΟΙ ΤΗΣ ΣΟΦΙΑΣ\nΚάθε πραγματικά γνωστικό ζευγάρι μπορεί και πρέπει να γεννά Γιους Σοφίας. Αφοσιωμένοι μαθητές, να ξέρετε ότι οι Γιοι της Σοφίας δεν είναι γιοί της πορνείας.\nΌταν τα γνωστικά ζευγάρια θέλουν να δώσουν σώμα σε κάποιο μεγάλο Δάσκαλο της Λευκής Στοάς, πρέπει αναπόφευκτα, να κατέρχονται στην ενάτη σφαίρα με το ένατο Αρκάνο του Ταρώ. Αυτό το Αρκάνο είναι το Σεξ. Η μητέρα των Γιων της Σοφίας πρέπει να προετοιμάζεται για μια περίοδο εννέα μηνών, προτού να δημιουργήσει με την δύναμη της ΚρίγιαΣάκτι. Κατά το διάστημα αυτής της χρονικής περιόδου, πρέπει να προσεύχεται πολύ προς την θεϊκή Μητέρα, ικετεύοντας την θεϊκή Μητέρα με όλη της την καρδιά και την ψυχή, να της δώσει την ευτυχία να συλλάβει έναν μεγάλο Δάσκαλο στην κοιλιά της, που θα βοηθήσει την ανθρωπότητα. Είναι εννέα μήνες προετοιμασίας, αγνότητας, ευσέβειας και διαλογισμού πριν να πραγματοποιήσει την μυστική πράξη με το σύζυγο.\nΟ πατέρας του παιδιού, ούτε πρέπει να πορνεύει. Αυτός πρέπει επίσης να απέχει από την σεξουαλική πράξη για ένα διάστημα εννέα μηνών. Αυτός και αυτή πρέπει να προσεύχονται πολύ προς την θεϊκή Μητέρα ικετεύοντας την για την ευτυχία του να έχουν για γιο έναν μεγάλο Δάσκαλο.\nΠρέπει οι σύζυγοι να είναι αγνοί, στην σκέψη, στις λέξεις και στις πράξεις.\nΗ ιερή πράξη πραγματοποιείται την άνοιξη, τον μήνα Μάιο, τον μήνα των λουλουδιών. Τον μήνα Μάιο, ο Βούδας κατέρχεται με σκοπό να ευλογήσει την ανθρωπότητα. Η πράξη πρέπει να πραγματοποιηθεί στην αυγή μιας μέρας Παρασκευής. Αυτήν την ώρα το πρωινό αστέρι δονείται έντονα.\nΤο ζευγάρι πρέπει να απομακρύνεται από την πράξη χωρίς να χάσει το σπερματικό υγρό. Οι σεληνιακές ιεραρχίες ξέρουν να χρησιμοποιήσουν τον αρσενικό γαμέτη και το θηλυκό ωάριο με σκοπό να γονιμοποιήσει την μήτρα.\nΗ μητέρα πρέπει να κοιμάται σε διαφορετική θέση κάθε μήνα. Ένα μήνα από τα δεξιά και ένα από τα αριστερά. Έτσι είναι πως το σώμα του δημιουργήματος που βρίσκεται στην κοιλιά, θα δεχθεί όλες τις κοσμικές χάρες.\nΣτην Λεμουρία, όλη αυτή η εργασία επραγματοποιείτο μέσα στους μεγάλους Ναούς των Μυστηρίων. Τότε δεν υπήρχε ο πόνος στην γέννα.\nΈτσι είναι πως έρχονται στον κόσμο οι Γιοί της Σοφίας. Αυτή είναι η δημιουργική μέθοδος της Κρίγια Σάκτι.\nΜε αυτήν την αρχαία μέθοδο, που είχε χαθεί στις νύχτες των αιώνων, κάθε ζευγάρι γιόγκι μπορεί να δώσει φυσικό όχημα σε έναν μεγάλο Δάσκαλο της αξιοσέβαστης Λευκής Στοάς.\nΑυτό το υπέροχο κλειδί, αποδεικνύει φανερά, ότι δεν είναι αναγκαίο να σκορπίζονται επτά εκατομμύρια σπερματοζωάρια για να δημιουργήσουν ένα νέο ανθρώπινο ον. Ο θεός είπε: «Αυξάνεστε και πληθύνεστε». Ο θεός δεν είπε «αυξάνεστε και πορνεύετε». Το σκόρπισμα του σπέρματος είναι έγκλημα, το χάσιμο του σπέρματος είναι κτηνώδης πορνεία. Το αρχαίο σύστημα της παραδεισιακής αναπαραγωγής, επραγματοποιείτο χωρίς το χάσιμο του σπέρματος στον άντρα και χωρίς τον θηλυκό οργασμό.\nΟι τρομεροί Λούσιφερ της αρχαίας Γης-Σελήνης, δίδαξαν στον άνθρωπο το σκόρπισμα του σπέρματος. Τότε ο άνθρωπος έχασε τις δυνάμεις του. Αυτό αναπαρίσταται με την έξοδο από την Εδέμ.\nΕμείς δεν διδάσκουμε τίποτα που είναι ενάντια στην φύση. Το φυσιολογικό και το κανονικό είναι να μην σκορπίζεται το σπέρμα. Δεν διδάσκουμε σεξουαλικό καθάρισμα, διδάσκουμε αυτό που πραγματικά είναι φυσικό, κανονικό. Ο άνθρωπος σκανδαλίζεται, διότι η Φιλοσοφική Πέτρα είναι βράχος πλάνης και σκανδάλου για τους διεφθαρμένους. (Η πέτρα πλάνης είναι το σεξ).\nΟι διεφθαρμένοι μισούν την σεξουαλική μαγεία. Οι διεστραμμένοι αποστρέφονται οτιδήποτε το οποίο τους καταργεί την πλήρη ικανοποίηση των σαρκικών παθών τους. Οι μοχθηροί αισθάνονται αποκρουστικότητα για την αγνότητα. Αυτός είναι ο νόμος αυτών των φτωχών ανθρώπων: Ζουν για την ευχαρίστηση του σαρκικού πάθους και μισούν την αγνότητα.\nΗ σεξουαλική μαγεία (Αρκάνο A.Z.F.), είναι γνωστή στην Ινδία στην σανσκριτική διάλεκτο σαν Ουρντβαράτα. Κάθε άτομο που πραγματοποιεί το Αρκάνο A.Z.F., στην Ινδία, ονομάζεται Ουρντβαράτα γιόγκι.\nΤο μεγάλο Αρκάνο βρίσκεται σε ένα ινδοστανικό βιβλίο που ονομάζεται «Μυστικά της Γιόγκα». Ο συγγραφέας του είναι ένας γιόγκι από την Νότια Ινδία.\nΠροκαλεί μεγάλη φρίκη να γνωρίζεις ότι οι σκοτεινοί Μπόνθος της τάξης των Δούγπας, οι οποίοι είναι αφοσιωμένοι σε έναν φρικτό και ολέθριο ταντρισμό, σκορπούν το σπερματικό υγρό κατά την διάρκεια των πρακτικών τους της μαύρης μαγείας.\nΟι Μπόνθος έχουν μια ολέθρια τεχνική για να επαναροφούν το σκορπισμένο σπέρμα. Η τεχνική είναι το Βαχρόλι, δυστυχώς άσχημα χρησιμοποιημένο. Δεν θέλουμε εξηγήσουμε τίποτα πάνω στην εφαρμοσμένη άποψη Βαχρόλι, γιατί γνωρίζουμε ότι υπάρχουν πολλοί άνθρωποι με αρρωστημένη διανόηση που θα μπορούσαν, εύκολα, να πέσουν στον τρομερό ταντρισμό των Μπόνθος. Τότε το Κάρμα θα έπεφτε επάνω μας μοιραία.\nΤο σκορπισμένο και κατόπιν επαναρροφημένο σπέρμα μέσα στο γυναικείο κόλπο, είναι τρομακτικά φορτισμένο με άτομα του Μυστικού Εχθρού, σατανικά άτομα που έχουν συλλεχθεί από τις ατομικές κολάσεις του άνθρωπου. Το αναπόφευκτο αποτέλεσμα αυτού του ταντρισμού είναι η κάθοδος του φιδιού προς τα κάτω, προς τις ατομικές αβύσσους της φύσης. Έτσι είναι πως η ανθρώπινη προσωπικότητα τελειώνει και αποχωρίζεται ολοκληρωτικά από το θεϊκό Πνεύμα. Τότε το ανθρώπινο ον μετατρέπεται σε δαιμόνιο.\nΣε άλλες εποχές στα Άσραμς του Ινδοστάν, επραγματοποιείτο το Αρκάνο A.Z.F. Οι γιογκίνες προετοιμάζονταν για την σεξουαλική μαγεία με το λευκό Βαχρόλι. Δυστυχώς, οι αδελφοί με τις αδελφές διέπραξαν σκανδαλώδεις πράξεις και οι γκουρού τράβηξαν τις κουρτίνες του εσωτερισμού και απαγόρευσαν το Αρκάνο A.Z.F.\nΩστόσο, οι μυημένοι γιόγκι και γιογκίνες μυστικά πραγματοποιούσαν το Αρκάνο A.Z.F. (αν και είχε απαγορευτεί).\nΗ πραγματικότητα είναι ότι αυτή η απαγόρευση προκάλεσε περισσότερες ζημιές από οφέλη. Το σύστημα Βραχματσάρια πραγματικά είχε σαν αποτέλεσμα την αποτυχία, μιας και κανένας δεν ήταν ικανός να παραμείνει Βραχματσάρια (απόλυτη αποχή). Προφανώς κάποιοι που επέμεναν να είναι σεξουαλικά εγκρατείς, υπέφεραν από νυχτερινές ονειρώξεις. Έτσι έχαναν το σπέρμα που συσσωρευόταν και μετατρέπονταν σε θύματα της Αβύσσου.\nΤο Αρκάνο A.Z.F. είναι μια μέθοδος για να δημιουργήσει δυνατά, υγιή και υπέροχα παιδιά. Με το A.Z.F., συλλέγεται το σπερματοζωάριο που θα γονιμοποιήσει την μήτρα.\nΤο σπερματοζωάριο που καταφέρνει να διαφύγει κατά την διάρκεια της εξάσκησης του Αρκάνο A.Z.F., είναι στην πραγματικότητα ένα δυνατό και διαλεγμένο σπερματοζωάριο, που θα δώσει καταγωγή σε ένα πραγματικό Υπεράνθρωπο. Έτσι μπορούμε να δημιουργούμε μία φυλή θεών.\nΜε το Αρκάνο A.Z.F., επιτυγχάνεται η ολοκληρωτική ανάπτυξη όλων των φωτιών του νωτιαίου μυελού. Με το Αρκάνο A.Z.F. επιτυγχάνεται η ολοκληρωτική πραγμάτωση σε βάθος.\nΗ μεγάλη γιογκίνα Έλενα Πέτροβνα Μπλαβάτσκι, αφού έμεινε χήρα από τον κόμη Μπλαβάτσκι, έπρεπε να ξαναπαντρευτεί με σκοπό να πραγματοποιήσει το Αρκάνο A.Z.F.. Μόνο έτσι θα μπορούσε να επιτύχει την ανάπτυξη των σαράντα εννέα φωτιών.\nΟ γιόγκι Αβατάρας Λαχίρι Μαχασάγια κλήθηκε από τον Μπαμπάχι για την Μύηση όταν παντρεύτηκε. Έτσι, με αυτόν τον τρόπο πραγματώθηκε ο γιόγκι Αβατάρας.\nΟι γκουρού των Ασράμς πρέπει να πληρώσουν Κάρμα για το ότι δεν μίλησαν ξεκάθαρα όταν έπρεπε να μιλήσουν. Τίποτα δεν κερδίζεται με το να καλύπτεται το Ιερό. Είναι καλύτερα να έχουμε το θάρρος να μιλάμε ξεκάθαρα.\nΣτην ένωση του φαλλού και της μήτρας βρίσκεται το κλειδί του Αρκάνου A.Z.F.. Το σημαντικό είναι να απομακρυνόμαστε από την σεξουαλική πράξη χωρίς ποτέ στην ζωή να σκορπίζουμε το βάζο του Ερμή. Έτσι μετατρεπόμαστε σε θεούς τρομακτικά θεϊκούς.\nΤο ρητό μας είναι ΘΕΛΗΣΗ. Με το Ουρντβαράτα αφυπνίζεται και αναπτύσσεται ολοκληρωτικά η Κουνταλίνη.\nΟ θεός δεν έχει καμία μορφή. Ο θεός είναι ομοούσιος με το Αφηρημένο Απόλυτο Διάστημα. Ο θεός είναι Εκείνο... Εκείνο... Εκείνο...\nΟ Χριστός είναι ο Υιός του θεού. Ο Χριστός δεν είναι ένα άτομο, ο Χριστός είναι μία στρατιά. Ο Χριστός είναι η Στρατιά του Ήχου. Ο Λόγος.\nΠριν να χαραχθεί η Αυγή της νέας κοσμικής ημέρας, ο Πατέρας, η Μητέρα και ο Υιός, ήταν Ένα. Εκείνο... Εκείνο... Εκείνο...\nΟ θεός σαν Πατέρας εδρεύει στο Μάτι της Σοφίας. Αυτό το Μάτι βρίσκεται στο Μεσόφρυδο. Ο θεός σαν Μητέρα εδρεύει στον Ναό-Καρδιά.\nΣοφία και Αγάπη είναι οι δύο κύριες κολώνες της μεγάλης Λευκής Στοάς.\nΜέσα σε κάθε ανθρώπινο ον υπάρχει ένας στρατιώτης από την Στρατιά του Ήχου. Αυτός είναι ο εσωτερικός Χριστός κάθε ανθρώπου που έρχεται στον κόσμο.\nΟ επταδικός άνθρωπος είναι μόνο η αμαρτωλή σκιά αυτού του στρατιώτη του Στρατού της Φωνής.\nΠρέπει να ενσαρκώσουμε τον Άνθρωπο Ήλιο, τον εσωτερικό Χριστό. Η θεϊκή μας Μητέρα μας βοηθά. «Ζητήστε και θα σας δοθεί, χτυπήστε και θα σας ανοιχθεί».\nΟ θεός σαν Αγάπη είναι η Ίσις, της οποίας κανένας θνητός δεν έχει σηκώσει το πέπλο. Ποιος είναι εκείνος που τολμούσε να σηκώσει αυτό το τρομακτικά θεϊκό πέπλο; Αλλοίμονο στους βέβηλους και στις βέβηλες που θα τολμήσουν να αγγίξουν το πέπλο της Ίσιδας.\nΌταν ο αφοσιωμένος μαθητής πραγματοποιεί τις παρακλήσεις του στην θεϊκή του Μητέρα, πρέπει να είναι σε κατάσταση ύπνου και να βυθίζεται σε βαθύ εσωτερικό διαλογισμό. Ο αληθινά αφοσιωμένος μαθητής, δεν σηκώνεται από το κρεβάτι του, δεν τρώει ούτε πίνει, ώσπου να λάβει την απάντηση από την θεϊκή του Μητέρα.\nΗ κοσμική Μητέρα δεν έχει μορφή, αλλά μπορεί να πάρει οποιαδήποτε μορφή για να απαντήσει στον ικέτη.\nΜπορεί να παρουσιαστεί σαν Ίσις, Ρέα, Κυβέλη, Τονανζίν, Μαρία, κλπ, κλπ, κλπ\nΌταν η θεϊκή Μητέρα έχει δώσει την απάντηση στον αφοσιωμένο μαθητή, μπορεί να αφήσει αμέσως την μορφή της γιατί πλέον δεν την χρειάζεται.\nΗ Θεϊκή Μητέρα είναι η δεύτερη άποψη Εκείνου και ονομάζεται Αγάπη. Η Αγάπη είναι μία ουσία η οποία είναι ομοούσια με το αφηρημένο και πολύ βαθύ Διάστημα.\nΗ θεϊκή Μητέρα δεν είναι μία γυναίκα, ούτε είναι ένα άτομο. Είναι μοναδικά μιά άγνωστη Ουσία. Οποιαδήποτε μορφή που Αυτό παίρνει, την αφήνει στιγμές μετέπειτα. Αυτό είναι Αγάπη.\nΟ θεός Μητέρα είναι Αγάπη. Ο θεός Μητέρα μας λατρεύει και μας αγαπά τρομακτικά. Όταν εργαζόμαστε με το Αρκάνο A.Z.F., η Μητέρα θεά του κόσμου ανέρχεται μέσα από το μυελικό κανάλι και μετατρέπεται σε φίδι φωτιάς.\nΗ Μητέρα θεά του κόσμου είναι η Ντέβι Κουνταλίνη. Η θεϊκή Μητέρα φέρει στα αγαπητά της χέρια το παιδί της. Ο εσωτερικός Χριστός του κάθε ανθρώπου είναι αυτό το παιδί. Η Μητέρα είναι Εκείνο... Εκείνο... Εκείνο... Ίσις... Αγάπη... Μυστήριο...\nΟ Αφοσιωμένος που θέλει δυνάμεις πρέπει να τις ζητήσει από την θεϊκή Μητέρα. Ο πραγματικά αφοσιωμένος είναι ταπεινός μπροστά στον θεό Μητέρα.\nΕάν ο αφοσιωμένος μαθητής θέλει ειλικρινά να διορθώσει τα λάθη του και βαδίζει στο μονοπάτι της αγιότητας, μπορεί να ζητήσει από την θεϊκή Μητέρα συγχώρεση για το περασμένο του Κάρμα και Αυτή θα τον συγχωρέσει.\nΑλλά, εάν ο αφοσιωμένος δεν διορθώνεται, ούτε ακολουθεί το μονοπάτι της αγιότητας, είναι τότε ανώφελο να ζητά από την θεϊκή Μητέρα συγχώρεση, γιατί Αυτή δεν θα τον συγχωρεί.\nΗ θεϊκή Μητέρα συγχωρεί τα πραγματικά μεταμελημένα παιδιά της. Αυτή ξέρει να συγχωρεί τα παιδιά της γιατί είναι παιδιά της.\nΌλο το Κάρμα από τις άσχημες πράξεις των περασμένων επανενσαρκώσεων, μπορεί να συγχωρεθεί από την θεϊκή Μητέρα. Όταν η μετάνοια είναι απόλυτη, η τιμωρία είναι άχρηστη.\nΧΡΙΣΤΙΚΟ ΑΙΓΥΠΤΙΑΚΟ ΠΡΑΝΑΓΙΑΜΑ\nΠράνα είναι η Μεγάλη Ανάσα. Πράνα είναι ο Κοσμικός Χριστός. Πράνα είναι η ζωή που πάλλεται σε κάθε άτομο, όπως πάλλεται σε κάθε Ήλιο.\nΗ φωτιά καίει εξαιτίας του Πράνα, το νερό ρέει εξαιτίας του Πράνα, ο άνεμος φυσά εξαιτίας του Πράνα, η ζωή που έχουμε είναι Πράνα. Τίποτα δεν θα μπορούσε να υπάρχει στο Σύμπαν χωρίς το Πράνα. Χωρίς το Πράνα είναι αδύνατον να γεννηθεί και το πιο ασήμαντο έντομο, ή να ανθίσει και το πιο μικρό λουλούδι.\nΌταν η σπερματική ενέργεια είναι ολοκληρωτικά εκλεπτυσμένη και μετατρεμμένη, το νευρικό σύστημα τροφοδοτείται με το πιο πλούσιο είδος Πράνα. Αυτό το Πράνα αποτίθεται στον εγκέφαλο σαν κρασί φωτός, σαν υπέροχη Χριστική ενέργεια.\nΥπάρχει στενή σχέση ανάμεσα στον νου, στο Πράνα και στο σπέρμα. Ελέγχοντας την σεξουαλική ενέργεια με την δύναμη της θέλησης, επιτυγχάνουμε πλήρως διότι ο νους και το πράνα, θα μείνουν κάτω από τον έλεγχο μας.\nΕκείνοι που σκορπίζουν το σπέρμα, ποτέ στην ζωή δεν θα μπορούν να αποκτήσουν κυριαρχία πάνω στον νου ούτε στο Πράνα. Αυτοί είναι αποτυχημένοι.\nΤα άτομα που επιτυγχάνουν τον σεξουαλικό έλεγχο, αποκτούν επίσης τον έλεγχο του νου και τον έλεγχο του πράνα. Αυτό το είδος των ανθρώπων φθάνουν στην απελευθέρωση. Αυτό το είδος ανθρώπων αποκτούν το ελιξίριο της Μακροζωίας.\nΌλοι οι αθάνατοι που ζουν με τον Χριστό γιόγκι της Ινδίας (τον θεϊκό Μπαμπάχι), διατηρούν τα φυσικά τους σώματα για χιλιάδες χρόνια, χωρίς να μπορεί να τους εναντιωθεί ο θάνατος. Αυτοί οι αδελφοί, αφού έφθασαν στην ανώτατη αγνότητα, απόκτησαν τον έλεγχο του νου και του πράνα.\nΤο πρωταρχικό αντικείμενο της πρακτικής του πραναγιάμα, είναι να επιτύχουμε την ένωση των ηλιακών και σεληνιακών ατόμων που βρίσκονται μέσα στο σπερματικό σύστημα για να αφυπνίσουμε την Κουνταλίνη.\n1. Ο ευσεβής κάθεται σε μία καρέκλα με πρόσωπο προς την Ανατολή.\n2. Προσεύχεται πολύ, παρακαλώντας την θεϊκή Μητέρα να του αφυπνίσει την Κουνταλίνη.\n3. Το στήθος, ο λαιμός και το κεφάλι πρέπει να είναι σε κάθετη γραμμή. Να μη γέρνει το σώμα στα πλάγια, ούτε προς τα εμπρός ή προς τα πίσω. Οι παλάμες των χεριών πρέπει να ξεκουράζονται πάνω στα πόδια σε πολύ φυσική μορφή.\n4. Ο νους του ευσεβή πρέπει να κατευθύνεται προς το εσωτερικό, προς την θεϊκή Μητέρα, αγαπώντας την και λατρεύοντας την.\n5. Κλείνει τα μάτια για να μην του αποσπούν την προσοχή τα πράγματα του φυσικού κόσμου.\n6. Κλείνει το δεξιό ρουθούνι με τον αντίχειρα του δεξιού χεριού, προφέροντας διανοητικά το μάντραμ ΤΟΝ. Παράλληλα ο αέρας να εισπνέεται και να εκπνέεται πολύ αργά από το αριστερό ρουθούνι.\n7. Τώρα, κλείνει το αριστερό ρουθούνι με το δείκτη του αριστερού χεριού. Κρατάει την αναπνοή. Στέλνει το πράνα στην Εκκλησία της Εφέσσου που είναι τοποθετημένη στον κόκκυγα για να αφυπνιστεί η Κουνταλίνη και προφέρει διανοητικά το μάντραμ ΣΑΧ...\n8. Εκπνέει τώρα σιγά από το δεξιό ρουθούνι προφέροντας διανοητικά το μάντραμ ΧΑΜ...\n9. Τώρα κλείνει το αριστερό ρουθούνι με τον δείκτη.\n1Ο. Εισπνέει την ζωή, το πράνα, μέσα από το δεξί ρουθούνι, προφέροντας διανοητικά το μάντραμ ΤΟΝ. Κρατάει τώρα την αναπνοή προφέροντας το μάντραμ ΡΑ. Κλείνει τα δύο ρουθούνια με τον δείκτη και τον αντίχειρα. Στέλνει το πράνα στο μαγνητικό κέντρο του κόκκυγα για να αφυπνιστεί η Κουνταλίνη.\n11. Εκπνέει αργά ανάμεσα από το αριστερό ρουθούνι προφέροντας διανοητικά την μαντρική συλλαβή ΧΑΜ.\n12. Αυτό συγκροτεί ένα ολοκληρωμένο Πραναγιάμα.\n13. Πρέπει να πραγματοποιούνται έξι Πραναγιάμα επαναλαμβανόμενα στην αυγή και στο δειλινό.\n14. Ο αφοσιωμένος θα σηκωθεί από την καρέκλα του και θα γονατίσει στην γη.\n15. Ο ευσεβής μετά θα τοποθετήσει τις παλάμες του χεριού στο πάτωμα, ακουμπώντας ανάμεσα στα δάχτυλα τον αντίχειρα.\n16. Σκύβει προς τα εμπρός, γονατίζοντας στην γη, και γεμάτος από ανώτερη ευλάβεια, με το κεφάλι προς την Ανατολή, θα στηρίξει το μέτωπό του πάνω στην ράχη των χεριών, σε αιγυπτιακή θέση.\n17. Τώρα ο αφοσιωμένος θα προφέρει, με τον δημιουργικό λάρυγγα, το δυνατό αιγυπτιακό μάντραμ ΡΑ των Αιγυπτίων. Αυτό το μάντραμ φωνοποιείται επιμηκύνοντας τον ήχο των γραμμάτων που σχηματίζουν το μάντραμ ΡΑ, έτσι:\nΡΡΡΡΡΡΡΡΡΡΡ ΑΑΑΑΑΑΑΑΑΑΑ (7 φορές) .\n18. Αυτά είναι τα 17 σημεία του Αιγυπτιακού Πραναγιάμα. Το μάντραμ ΡΑ έχει την δύναμη να δονεί την Κουνταλίνη και τα τσάκρας, για να τα αφυπνίζει.\n19. Τα μάντραμς του Πραναγιάμα είναι: ΤΟΝΣΑΧΑΜΤΟΝΡΑΧΑΜ.\n2Ο. Με το πραναγιάμα ξυπνά η Κουνταλίνη. Με το πραναγιάμα τελειώνουν οι καταχθόνιες περιοχές του σκότους και η αδράνεια. Με το πραναγιάμα εξαλείφουμε την οκνηρία και την αδεξιότητα.\n21. Το πραναγιάμα σχετίζεται με τον νου. Ο νους είναι το όχημα της θέλησης. Η θέληση πρέπει να υπακούει στην μεγάλη Ψυχή του κόσμου.\nΤο δεξί ρουθούνι είναι ηλιακό. Το αριστερό ρουθούνι είναι σεληνιακό. Οι δύο μάρτυρες σχετίζονται με τα δύο ρουθούνια. Οι όρχεις σχετίζονται με τους δύο μάρτυρες, με ένα ζευγάρι νευρικά κορδόνια. Σε τελευταία σύνθεση, μπορούμε να βεβαιώσουμε ότι οι δύο μάρτυρες της Αποκάλυψης γεννιούνται στους όρχεις. Οι δύο όρχεις είναι οι δύο ωκεανοί της ζωής. Λέγεται ότι ο Μωυσής βρήκε τον δάσκαλό του στην συμβολή των δύο ωκεανών.\nΤο δωμάτιο που χρησιμοποιούμε για την πρακτική του πραναγιάμα δεν πρέπει να είναι υγρό, ούτε επίσης άσχημα αερισμένο ή βρώμικο. Πρέπει να είναι ένα καθαρό δωμάτιο, εξαγνισμένο, τακτοποιημένο. Επίσης το πραναγιάμα μπορεί να εξασκείται στην εξοχή, στο βουνό, στις όχθες της θάλασσας, κλπ, κλπ, κλπ\nΜε το πραναγιάμα μετατρέπουμε την σεξουαλική ενέργεια σε Χριστική ενέργεια. Με το πραναγιάμα ξυπνάμε την Κουνταλίνη και ανοίγουμε τα τσάκρας ολοκληρωτικά. Το πραναγιάμα είναι ένα σύστημα σεξουαλικής μετατροπής για ανύπαντρους.\nΕμείς έχουμε διδάξει σε αυτό το κεφάλαιο ένα Αιγυπτιακό πραναγιάμα για τους αφοσιωμένους του Δυτικού κόσμου.\nΑυτοί που θέλουν να αφυπνίσουν την Κουνταλίνη, πρέπει να εμμένουν καθημερινά και σε όλη την διάρκεια της ζωής τους στο πραναγιάμα.\nΣΕΞΟΥΑΛΙΚΗ ΜΕΤΑΤΡΟΠΗ ΓΙΑ ΕΛΕΥΘΕΡΟΥΣ\nΓιόγκα σημαίνει «ένωση με τον θεό». Κανείς δεν μπορεί να φτάσει στην ένωση με τον Πολυαγαπημένο, χωρίς πριν να έχει αφυπνίσει την Κουνταλίνη.\nΚανένα ζωντανό ον δεν θα μπορούσε να αφυπνίσει την Κουνταλίνη θετικά χωρίς να έχει φτάσει στην ανώτερη αγνότητα. Είναι απαραίτητο να πλυθούν τα πόδια στα νερά της απάρνησης. «Αγωνισθείτε για να μπείτε από την στενή πόρτα, διότι σας λέω ότι πολλοί θα προσπαθήσουν να μπουν και δεν θα μπορέσουν» Λουκάς κεφ 13, παρ 24.\nΕίναι επείγον να ξέρουμε ότι η στενή και δύσκολη πόρτα, είναι το σεξ. Εμείς βγήκαμε από την Εδέμ από την πόρτα του σεξ, μόνο από αυτήν την πόρτα μπορούμε να εισέλθουμε στην Εδέμ. Η Εδέμ είναι το ίδιο το σεξ. Κανείς δεν μπορεί να εισέλθει στην Εδέμ από λάθος πόρτα. Πρέπει να εισέλθουμε από όπου βγήκαμε. Αυτός είναι ο Νόμος.\nΕκείνοι οι μαθητές του αποκρυφισμού που για εκείνον ή τον άλλον λόγο, δεν μπορούν να δουλέψουν με το Αρκάνο A.Z.F., θα πρέπει να ξέρουν σε βάθος την επιστήμη της σεξουαλικής μετατροπής. Υπάρχει ένα άλλο μυστικό κλειδί με την βοήθεια του οποίου, θα μπορέσουν οι ανύπαντροι αφοσιωμένοι, να ανοίξουν την Κιβωτό της Επιστήμης.\nΠρακτική σεξουαλικής μετατροπής για τους ανύπαντρους :\nΠρώτη θέση: Οι αφοσιωμένοι του μονοπατιού, τοποθετημένοι στο πάτωμα, θα πρέπει να μιμούνται την στάση του σοφού.\nΔεύτερη θέση: Οι αφοσιωμένοι, ξαπλωμένοι στο κρεβάτι τους, ή επίσης στο πάτωμα, με την πλάτη (το στόμα προς τα επάνω), με το κορμί λυγισμένο προς τα πάνω και το κεφάλι όσο το δυνατόν πιο κάτω, θα πρέπει τότε να φουσκώνουν ή να διογκώνονται όπως ο βάτραχος όταν είναι θυμωμένος.\nΔΙΑΝΟΗΤΙΚΗ ΣΥΜΠΕΡΙΦΟΡΑ ΤΗΣ ΠΡΩΤΗΣ ΘΕΣΗΣ\nΘέληση και φαντασία ενωμένες σε δονούμενη αρμονία. Ο γνωστικός σπουδαστής ταυτίζεται με τον βάτραχο. Φαντάζεται ότι βρίσκεται ανάμεσα σε ένα ρυάκι αγνών νερών της ζωής. Ενώνει την θέληση και την φαντασία του για να κάνει να ανέβουν οι σεξουαλικές του ενέργειες από τα σεξουαλικά του όργανα έως την ιερή κούπα του εγκεφάλου. Ο γνωστικός σπουδαστής πρέπει να κάνει να ανέβει η σπερματική του ενέργεια από το ζεύγος των συμπαθητικών κορδονιών που τυλίγονται στο νωτιαίο μυελό, σχηματίζοντας το γνωστό Κηρύκειο του Ερμή.\nΔΙΑΝΟΗΤΙΚΗ ΣΥΜΠΕΡΙΦΟΡΑ ΤΗΣ ΔΕΥΤΕΡΗΣ ΘΕΣΗΣ\nΘέληση και φαντασία ενωμένες σε δονούμενη αρμονία Ο σπουδαστής φουσκώνει όπως το κάνει ο βάτραχος. Αυτό είναι δυνατόν με την αναπνοή. Αναπνέοντας το ζωτικό αέρα φαντάζεται την σπερματική ενέργεια που ανεβαίνει από τα δύο συμπαθητικά κανάλια τα οποία τυλίγονται υπέροχα στον νωτιαίο μυελό. Να φέρει, αυτήν την υπέροχη σπερματική ενέργεια έως τον εγκέφαλο. Μετά να την καθοδηγήσει έως την καρδιά. Τότε να εκπνεύσει τον ζωτικό αέρα εναποθέτοντας την ενέργεια στο Ναό-Καρδιά. Το έμβλημα μας είναι ΘΕΛΗΣΗ.\nΚΑΤΑΓΩΓΗ ΑΥΤΗΣ ΤΗΣ ΠΡΑΚΤΙΚΗΣ\nΗ θεϊκή Κοσμική Μητέρα, μας έδωσε σε όλους τους Αδελφούς αυτό το υπέροχο κλειδί της Κιβωτού της Επιστήμης. Η θεϊκή Μητέρα αγρυπνά για όλα τα παιδιά της. Ο βάτραχος πάνω στο αμόλυντο λουλούδι του λωτού, μέσα στα αγνά νερά της ζωής, είναι ένα αρχαϊκό σεξουαλικό σύμβολο στην αρχαία Αίγυπτο των Φαραώ.\nΤΑΞΗ ΚΑΙ ΕΣΩΤΕΡΙΚΗ ΠΕΙΘΑΡΧΙΑ\nΟ γνωστικός πρέπει να είναι μετρημένος, να μην γκρινιάζει με τον κόσμο, ούτε να είναι λαίμαργος, ούτε τεμπέλης.\nΟ γνωστικός πρέπει να επιστρέφει καθημερινά στις 1Ο το βράδυ, στο δωμάτιο του, για να εξασκεί τον εσωτερικό διαλογισμό. Ο γνωστικός πρέπει να ξυπνά το χάραμα για να εξασκήσει όλες τις εσωτερικές ασκήσεις.\nΟ γνωστικός πρέπει να είναι καθαρός, περιποιημένος, ευπρεπής, πραγματικά ιπποτικός, τίμιος, πάντα συνεπής, πάντα ευδιάθετος, ποτέ εξοργισμένος, ποτέ εναντίον κανενός.\nΟ ευσεβής πρέπει να κάνει μπάνιο καθημερινά και να ντύνεται πολύ καλά. Ο βρώμικος γνωστικός, εκείνος που ποτέ δεν πλένεται, εκείνος που βαδίζει πάντα με την μεγαλύτερη κακογουστιά, προκαλεί ενόχληση στην Ανθρωπότητα, γιατί με την παρουσία του, την τόσο κακόγουστη, απομακρύνει πολλούς από αυτές τις σπουδές. Ο κόσμος λέει τότε: Έτσι είναι οι γνωστικοί; Εγώ δεν θέλω να εκφυλιστώ! Εγώ δεν θα μπω σε αυτές τις σπουδές! κλπ\nΟ γνωστικός δεν πρέπει να είναι φανατικός. Πρέπει να τα μελετάει όλα, απορρίπτοντας το άχρηστο και δεχόμενος το χρήσιμο. Η γνώση δεν είναι ενάντια σε καμιά θρησκεία, σχολή, τάξη ή αίρεση. Έχουμε πολεμήσει για τον ηθικό καθορισμό πολλών σχολών, θρησκειών και αιρέσεων. Δεν είμαστε ενάντια σε καμιά θρησκεία, σχολή ή αίρεση. Ξέρουμε ότι η Ανθρωπότητα χωρίζεται σε ομάδες, και ότι κάθε ανθρώπινη ομάδα χρειάζεται τον ιδιαίτερο της τρόπο εκπαίδευσης. Πράγματι, όλες οι θρησκείες, σχολές και αιρέσεις, είναι πολύτιμα μαργαριτάρια στολισμένα στο χρυσό νήμα της θεϊκότητας.\nΕμείς πρέπει να αναγείρουμε Εκκλησίες, που σε αυτές να μπορούν να ιερουργούν όλες οι θρησκείες χωρίς διάκριση ονόματος ή πίστης. Πραγματικά οι θρησκείες είναι άφατες και θεϊκές. Όλες οι θρησκείες, σχολές και αιρέσεις χρειάζονται. Οι θρησκευτικές ζηλοτυπίες είναι οι ίδιες εμπαθείς ζηλοτυπίες εξυψωμένες σε θρησκευτικές ζηλοτυπίες. Οι αδελφοί πρέπει να υπερβούν τις ζηλοτυπίες. Αυτές είναι μια εμπάθεια πολύ χαμηλή. Η Γνωστική Κίνηση αποτελείται από άτομα όλων των σχολών, θρησκειών και αιρέσεων.\nΆλλες από τις πιο σοβαρές ασθένειες της ψυχής είναι η νευρίτιδα. Σε αυτή την εποχή οι άνθρωποι έχουν γίνει νευρασθενικοί. Να ξέρετε ότι η νευρασθένεια είναι σατανική. Καλλιεργείτε πάντα την γλυκύτητα, την υπομονή και την αγάπη. Εκπαιδεύετε τα παιδιά σας με σοφία και αγάπη. Καλλιεργήστε στα σπίτια σας την χαρά, την γλυκύτητα και την αγάπη. Να ξέρετε ότι η νευρασθένεια βλάπτει τα λουλούδια του λωτού της ψυχής. Διδάξτε τα παιδιά σας με το παράδειγμα. Να είστε πάντα χαρούμενοι και ευτυχισμένοι. Οι γνωστικές εστίες πρέπει να είναι πάντα ναοί αγάπης και ευτυχίας. Οι νευρασθενικές φωνές, το ξύλο και το μαστίγιο απομακρύνουν την ευτυχία. Τότε το λευκό περιστέρι της αγάπης, φεύγει από την καρδιά για πάντα. Αυτή είναι η δυστυχία πολλών σπιτιών. Ζείτε με σοφία και αγάπη.\nΚάποτε ακούσαμε από τα χείλη ενός ινδοστανού σουάμι μια εξωτική επιβεβαίωση. Εκείνος ο δάσκαλος εξήγησε μπροστά στο ακροατήριό του την αναγκαιότητα της Χάθα γιόγκα σαν απαραίτητη για να φθάσουμε στα ύψη του Σαμαδί. Είπε ο γιόγκι ότι πολλά άτομα δεν είχαν επιτύχει τίποτα στον εσωτερικό διαλογισμό, παρ’ όλες τις μακρές προσπάθειες τους και την καθημερινή εξάσκηση. Ο Σουάμι ανέφερε ότι αυτές οι τάξεις αποτυχημένων οφείλονταν στην απόρριψη της Χάθα γιόγκα.\nΕμείς ειλικρινά διαφωνούμε με αυτήν την δήλωση του αξιοσέβαστου σουάμι. Εκείνοι που μετά από 1Ο ή 2Ο χρόνια, δεν έχουν επιτύχει την φώτιση με την πρακτική του εσωτερικού διαλογισμού, πρέπει να αναζητήσουν την αιτία στην έλλειψη ύπνου.\nΕίναι επείγον να συνδυαστεί ο διαλογισμός με τον ύπνο.\nΠΡΩΤΕΣ ΕΜΠΕΙΡΙΕΣ ΔΙΟΡΑΣΗΣ ΚΑΙ ΔΙΑΚΟΗΣ\nΑν ο γιόγκι εμμένει στον εσωτερικό διαλογισμό, αν είναι σταθερός, επίμονος, απεριόριστα υπομονετικός, μετά από κάποιον χρόνο, εμφανίζονται οι πρώτες διορατικές αντιλήψεις.\nΣτην αρχή εμφανίζονται μόνο φωτισμένα σημεία, μετά εμφανίζονται μορφές, σκηνές από την φύση, αντικείμενα όπως στα όνειρα, σε εκείνες τις στιγμές μετάβασης που υπάρχει ανάμεσα στην επαγρύπνηση και στον ύπνο. Οι πρώτες διορατικές αντιλήψεις ξυπνούν τον ενθουσιασμό του μαθητή. Αυτές οι αντιλήψεις του δείχνουν ότι οι εσωτερικές του δυνάμεις μπαίνουν σε λειτουργία.\nΕίναι επείγον ο μαθητής να μην κουράζεται. Χρειάζεται πάρα πολύ υπομονή. Το ξεδίπλωμα των εσωτερικών δυνάμεων είναι κάτι πολύ δύσκολο. Πραγματικά, είναι πολλοί οι σπουδαστές που ξεκινούν, αλλά πολλοί λίγοι εκείνοι που έχουν την υπομονή του αγίου Ιώβ. Οι ανυπόμονοι δεν επιτυγχάνουν να κάνουν ούτε ένα βήμα στο μονοπάτι της αυτοπραγμάτωσης. Αυτό το είδος των εσωτερικών πρακτικών είναι για ανθρώπους πολύ επίμονους και υπομονετικούς.\nΣτην ιερή Ινδία των Βέδας, οι γιόγκις εξασκούν τον εσωτερικό διαλογισμό τέσσερεις φορές την ημέρα. Στο δικό μας δυτικό κόσμο, εξ αιτίας της απασχόλησης για τα προς το ζειν και στην σκληρή διαμάχη για την επιβίωση, μπορεί να εξασκείται ο διαλογισμός μόνο μια φορά την ημέρα. Αυτό είναι αρκετό. Το σημαντικό είναι να εξασκείται καθημερινά χωρίς να αφήνετε ούτε μια μέρα. Η αδιάκοπη επανάληψη, συνεχής, επίμονη, στο τέλος βάζει σε περιστροφή τα τσάκρας και μετά από κάποιον χρόνο, αρχίζουν οι πρώτες αντιλήψεις διόρασης και διακοής.\nΟι φωτεινές κηλίδες, οι σκηνές φωτός, οι ζωντανές φιγούρες, οι ήχοι από καμπάνες, οι φωνές ανθρώπων ή ζώων, κλπ, δείχνουν με ακρίβεια ότι ο μαθητής προοδεύει. Αυτές οι αντιλήψεις εμφανίζονται σε στιγμές που, βυθισμένοι σε βαθύ διαλογισμό, βρισκόμαστε αποκοιμισμένοι.\nΠάρα πολλοί τύποι φώτων αρχίζουν να εμφανίζονται με την πρακτική του εσωτερικού διαλογισμού. Στην αρχή, ο αφοσιωμένος αντιλαμβάνεται φώτα λευκά και πολύ λαμπερά. Αυτά τα φώτα σχετίζονται με το μάτι της σοφίας, το οποίο βρίσκεται τοποθετημένα στο μεσόφρυδο. Τα λευκά, κίτρινα, κόκκινα, μπλε, πράσινα φώτα, όπως οι αστραπές, ο ήλιος, το φεγγάρι, τα αστέρια, οι σπίθες, οι φλόγες, είναι μόρια σχηματισμένα από υπερευαίσθητα στοιχεία (κόκκοι TANMATRICAS =παρομοιομητρικοί;)\nΌταν εμφανίζονται μικρές φωτισμένες μπάλες, αστράφτοντας με άσπρα και κόκκινα χρώματα, είναι απόλυτα σίγουρη ένδειξη ότι προοδεύουμε στην εξάσκηση της συγκέντρωσης της σκέψης. Θα φθάσει η στιγμή που ο αφοσιωμένος θα καταφέρει να δει τους αγγέλους, τους αρχάγγελους, θρόνους, αγγελικές δυνάμεις, αρετές κλπ Ο σπουδαστής καταφέρνει να δει επίσης, μέσα από τα όνειρα, κατά την διάρκεια του διαλογισμού, μεγαλοπρεπείς ναούς, ποτάμια, κοιλάδες, βουνά, υπέροχους μαγευτικούς κήπους, κλπ\nΣυνήθως παρουσιάζονται κατά την διάρκεια των πρακτικών του διαλογισμού κάποιες περίεργες αισθήσεις, που μερικές φορές γεμίζουν με φόβο τον αφοσιωμένο. Μια από αυτές τις αισθήσεις είναι ένα ηλεκρικό ρεύμα στο τσάκρα του κόκκυγα. Επίσης στον Λωτό των χιλίων πετάλων, που είναι τοποθετημένος στο ανώτερο μέρος του εγκεφάλου, συνηθίζεται να αισθάνεται κάποιες αισθήσεις ηλεκρισμού. Ο αφοσιωμένος πρέπει να υπερβεί το φόβο αν θέλει να προοδεύει στην ανάπτυξη των εσωτερικών του δυνάμεων.\nΚάποια άτομα έχουν αυτά τα οράματα σε λίγες μέρες πρακτικής. Άλλα άτομα αρχίζουν να έχουν τα πρώτα οράματα μετά από έξι μήνες καθημερινών ασκήσεων.\nΣτην πρώτη περίοδο της καθημερινής εξάσκησης, συσχετιζόμαστε μόνο με όντα του αστρικού πεδίου. στην δεύτερη περίοδο της εσωτερικής εξάσκησης, συσχετιζόμαστε με όντα του νοητικού κόσμου. Στην τρίτη περίοδο, συσχετιζόμαστε με όντα του καθαρά πνευματικού κόσμου. Τότε, ξεκινάμε πραγματικά να μετατρεπόμαστε σε άξιους ερευνητές των ανωτέρων κόσμων.\nΟ αφοσιωμένος που έχει αρχίσει να έχει τις πρώτες αντιλήψεις από τους ανώτερους κόσμους, πρέπει να είναι στην αρχή, σαν ένας κήπος σφραγισμένος με επτά σφραγίδες. Εκείνοι που βαδίζουν εξιστορώντας στους άλλους όλα όσα βλέπουν και ακούν, αποτυγχάνουν σε αυτές τις σπουδές, γιατί τους κλείνονται οι πόρτες των ανωτέρων κόσμων.\nΈνας από τους πιο σοβαρούς κινδύνους που πολιορκούν τον αφοσιωμένο είναι η ματαιοδοξία και η υπερηφάνεια. Πολλοί σπουδαστές γεμίζουν από υπερηφάνεια και ματαιοδοξία όταν αρχίζουν να λαμβάνουν την αλήθεια από τους υπερευαίσθητους κόσμους, τότε, αυτοχαρακτηρίζονται σαν δάσκαλοι και χωρίς να έχουν φθάσει στην πλήρη ανάπτυξη των εσωτερικών τους δυνάμεων, αρχίζουν να κρίνουν τους άλλους εσφαλμένα, βασισμένοι στις ελλιπείς διορατικές τους λήψεις.\nΤο αποτέλεσμα αυτής της λανθασμένης συμπεριφοράς, είναι ότι ο αφοσιωμένος βρίσκεται τότε με πολύ κάρμα επάνω του γιατί μετατρέπεται σε συκοφάντη του πλησίον, και γεμίζει τότε ο κόσμος από δάκρυα και πόνο.\nΟ σπουδαστής που έχει τις πρώτες διορατικές εμπειρίες, πρέπει να είναι σαν ένας κήπος σφραγισμένος με επτά σφραγίδες, έως ότου ο εσωτερικός του Δάσκαλος τον μυήσει στα μεγάλα μυστήρια και του δώσει την διαταγή να μιλήσει.\nΆλλο από τα σοβαρά λάθη που προσβάλουν όλους εκείνους που υποβάλλονται στην εσωτερική πειθαρχία, είναι να περιφρονούν την φαντασία. Εμείς έχουμε μάθει ότι η φαντασία είναι η διαφάνεια, ο καθρέφτης της ψυχής, η θεϊκή διορατικότητα. Για τον αφοσιωμένο, το να φαντάζεται είναι να βλέπει. Όταν το μετωπικό τσάκρα αρχίζει να περιστρέφεται, οι εικόνες που έρχονται στην διαφάνεια αποδίδονται λαμπερές, απαστράπτουσες, φωτεινές.\nΟ αφοσιωμένος πρέπει να διακρίνει ανάμεσα στην συνειδητή και στην μηχανική φαντασία. Η συνειδητή φαντασία είναι θετική. Η μηχανική είναι αρνητική, επιβλαβής, ενοχλητική για τον νου, διότι μπορεί να μας οδηγήσει σε παραισθήσεις και στην τρέλα.\nΌλοι εκείνοι που θέλουν να αφυπνίσουν την διόραση, υποτιμώντας την συνειδητή φαντασία, θα πέσουν στον ίδιο παραλογισμό με εκείνους που θέλουν να εξασκούν τον διαλογισμό με απόλυτη απουσία του ύπνου. Αυτά τα άτομα αποτυγχάνουν στην ανάπτυξη των εσωτερικών τους δυνάμεων. Αυτά τα άτομα παραβιάζουν τους εσωτερικούς νόμους και το αναπόφευκτο αποτέλεσμα είναι η αποτυχία.\nΦαντασία, έμπνευση, διαίσθηση, είναι οι τρεις υποχρεωτικοί δρόμοι της Μύησης. Πρώτα εμφανίζονται οι εικόνες, και προς το τέλος, διεισδύουμε σε έναν κόσμο καθαρά πνευματικό.\nΚάθε διορατικός χρειάζεται την μύηση. Η διόραση χωρίς την εσωτερική Μύηση, οδηγεί τον σπουδαστή στον κόσμο του εγκλήματος, της παράβασης του καθήκοντος. Είναι επείγον να λαμβάνουμε την κοσμική Μύηση.\nΑν ένας διορατικός διεισδύει στο υποσυνείδητο της Φύσης, θα μπορεί να διαβάζει εκεί όλο το παρελθόν της γης και των φυλών της. Εκεί θα βρει επίσης τα πιο αγαπητά του όντα. Θα μπορεί να δει, για παράδειγμα, την αγαπημένη του σύζυγο παντρεμένη με άλλους άντρες ή να την βλέπει να μοιχεύει. Αν ο διορατικός δεν έχει την Μύηση, θα μπερδέψει το παρελθόν με το παρόν και θα συκοφαντήσει την σύζυγο του λέγοντας: «Αυτή με απατά. Αυτή είναι μοιχαλίδα διότι εγώ είμαι διορατικός και την είδα στους εσωτερικούς κόσμους σε πλήρη μοιχεία». Στο υποσυνείδητο της Φύσης υπάρχει η ανάμνηση των περασμένων ενσαρκώσεων μας.\nΑν ένας διορατικός διεισδύει στο υποσυνείδητο της Φύσης, θα ανακαλύψει εκεί όλες τις εγκληματικές πράξεις του ανθρώπινου γένους. Στο υποσυνείδητο της Φύσης κατοικεί ο Σατανάς κάθε ανθρώπινης ύπαρξης. Εάν ο διορατικός δεν έχει λάβει την Μύηση, θα δει εκεί τον Σατανά των Αγίων ξαναζώντας αδιάκοπα όλα τα εγκλήματα και κακίες που αυτοί διέπραξαν σε επανενσαρκώσεις, πριν να γίνουν Άγιοι.\nΕν τούτοις, ο άπειρος και ελλιπούς Μυήσεως διορατικός, πραγματικά δεν θα ξέρει να διακρίνει ανάμεσα στο παρελθόν και στο παρόν, ανάμεσα στο Σατανά ενός ανθρώπου και του πραγματικού Είναι αυτού του ανθρώπου. Το αποτέλεσμα θα είναι η συκοφαντία. Ο άπειρος διορατικός θα έλεγε: «Αυτός ο άνθρωπος που θεωρείται Άγιος είναι ένας δολοφόνος, ή ένας ληστής, ή ένας απαίσιος μαύρος μάγος, γιατί εγώ με την διόρασή μου έτσι τον είδα». Αυτό είναι, ακριβώς, αυτό που λέγεται συκοφαντία. Πολλοί διορατικοί έχουν εκφυλιστεί τρομακτικά σε συκοφάντες. Ένας από τους σοβαρούς κινδύνους της συκοφαντίας είναι η ανθρωποκτονία.\nΟ ζηλιάρης άνθρωπος, ο δύσπιστος, κλπ, κλπ, θα βρει στο υποσυνείδητο της Φύσης, όλες τις αμφιβολίες και τις υποψίες του μετατρεμένες σε πραγματικότητα. Έτσι θα συκοφαντήσει την σύζυγό του, τους φίλους του, τους γείτονες του, τους Δασκάλους, λέγοντας: «Πλέον βλέπετε, εγώ είχα δίκιο για τις αμφιβολίες μου. Ο φίλος μου είναι ένας ληστής, ή ένας μαύρος μάγος, ή ένας δολοφόνος. Η γυναίκα μου μοιχεύει με κάποιον όπως το είχα υποψιαστεί. Η διόρασή μου δεν λανθάνει, εγώ δεν απατώμαι, κλπ, κλπ» Ο φτωχός άνθρωπος, εξ αιτίας της έλλειψης της Μύησης, δεν θα έχει την ικανότητα της κατάλληλης ανάλυσης για να καταλάβει ότι έχει διεισδύσει στο υποσυνείδητο της Φύσης, όπου ζουν οι προσωπικές διανοητικές του δημιουργίες.\nΣκεπτόμενοι όλους αυτούς τους κινδύνους, είναι αναγκαίο οι εσωτεριστές σπουδαστές να μην εκτοξεύουν κριτικές πάνω στους ανθρώπους. Μην κρίνετε για να μην κριθείτε. Ο αφοσιωμένος πρέπει να είναι σαν ένας κήπος σφραγισμένος με επτά σφραγίδες. Εκείνος που έχει ήδη τις πρώτες διορατικές και δι-ακοϊκές λήψεις, είναι ακόμα ένας διορατικός άπειρος και αν δεν ξέρει να σιωπά, θα μετατραπεί σε έναν συκοφάντη των ανθρώπων. Μόνο οι μεγάλοι διορατικοί Μυημένοι δεν απατώνται. Ο Ράμα, ο Κρίσνα, ο Βούδας, ο Ιησούς Χριστός, κλπ, κλπ ήταν αληθινοί διορατικοί, αλάνθαστοι, παντογνώστες.\nΗ ΛΕΠΤΗ ΦΩΝΗ\nΥπάρχει ένας μυστικιστικός ήχος που ο γιόγκι πρέπει να μάθει να ακούει. Οι Αζτέκοι γνώριζαν αυτόν τον μυστικό ήχο. Θυμόμαστε τον λόφο του Τσαπουλτεπέκ. Ένας μεξικάνικος κώδικας αναπαριστά πάνω στον λόφο ένα γρύλλο. Στην αρχαία Ρώμη των Καισάρων, ο γρύλλος πουλιόταν σε κλουβιά από χρυσό σε πολύ υψηλές τιμές. Οι μάγοι της αρχαίας Ρώμης αγόραζαν αυτό το ζωάκι για να το χρησιμοποιήσουν στην πρακτική μαγεία.\nΑν έχουμε αυτό το ζωάκι κοντά στο κεφαλάρι του κρεβατιού, και αν διαλογιζόμαστε στο υπέροχο τραγούδι του, θα ακούσουμε την λεπτή φωνή του σε στιγμές που θα είμαστε κοιμισμένοι. Αυτό το φαινόμενο είναι όμοιο εξίσου με δύο γειτονικά πιάνα. Αν παίξουμε, για παράδειγμα την νότα ΣΙ σε οποιοδήποτε από τα δύο πιάνα, στο άλλο πιάνο επαναλαμβάνεται η ίδια νότα χωρίς να το έχει αγγίξει ανθρώπινο χέρι. Αυτό είναι ένα δονητικό φαινόμενο πολύ ενδιαφέρον που μπορεί να διαπιστώσει ο οποιοσδήποτε. Ακριβώς το ίδιο πράγμα συμβαίνει με το μυστικιστικό τραγούδι του γρύλλου. Μέσα στον ανθρώπινο εγκέφαλο υπάρχει ένας μυστικιστικός ήχος που αντηχεί όταν το ζωάκι τραγουδά. Είναι ζήτημα συγγένειας και δονητικότητας.\nΔεν είναι πρόβλημα η τροφή αυτού του μικρού ζώου, ξέρουμε ότι τρέφεται με χορταρικά, επίσης τρώει τα ρούχα της οικογένειας στα σπίτια, και οι άνθρωποι το φοβούνται γιατί κανείς δεν θέλει να χάσει τα ρούχα του. Οποιοσδήποτε μπορεί να αποκτήσει αυτό το ζωάκι στο βουνό.\nΑυτός που ξέρει να ακούει την λεπτή φωνή, μπορεί να βγει ακαριαία με αστρικό σώμα κάθε φορά που θα θελήσει. Αν ο αφοσιωμένος συγκεντρώνεται στο τραγούδι του γρύλλου... αν ο γιόγκι διαλογίζεται στο τραγούδι του γρύλλου... αν ο γιόγκι αποκοιμάται ακούγοντας αυτό το τραγούδι, σύντομα θα αντηχήσει μέσα από τον εγκέφαλό του το ίδιο τραγούδι, ο μυστικιστικός ήχος, η λεπτή, διαπεραστική φωνή. Τότε, οι πόρτες του μυστηρίου θα βρίσκονται ανοιχτές. Σε αυτές τις στιγμές, μπορεί ο γνωστικός να σηκώνεται από το κρεβάτι του με κάθε φυσικότητα και να βγαίνει από το σπίτι του με αστρικό σώμα.\nΔεν προσφέρεται το να σηκωθούμε με τον νου, αυτό που λέμε πρέπει να ερμηνευτεί σε πράξεις. Σηκώνεται ο αφοσιωμένος, σηκώνεται από το κρεβάτι του με πλήρη φυσικότητα, που η φύση θα τον γεμίζει σε αυτές τις στιγμές του διαχωρισμού του φυσικού από το αστρικό σώμα.\nΈξω από το φυσικό σώμα αισθανόμαστε μία πνευματική, υπέροχη αισθησιακότητα. Δεν υπάρχει μεγαλύτερη ευχαρίστηση από εκείνη του να αισθάνεσαι την ψυχή απελευθερωμένη. Στους ανώτερους κόσμους μπορούμε να συνομιλήσουμε με τους άφατους θεούς. Στους ανώτερους κόσμους μπορούμε να μελετήσουμε στα πόδια του Δασκάλου. Έτσι, ελευθερωνόμαστε από την τόση θεωρία. Έτσι, πίνουμε στην ζωντανή πηγή της Γνώσης.\nΚάθε αφοσιωμένος πρέπει να μάθει να ακούει την λεπτή φωνή. Με τον μυστικιστικό ήχο, ο αφοσιωμένος μπορεί να πραγματοποιήσει θαύματα και αξιοθαύμαστα έργα.\nΑν ο αφοσιωμένος θέλει να ακούσει το μυστικιστικό ήχο, η συγκέντρωση του πρέπει να είναι τέλεια. Στην αρχή ο σπουδαστής θα ακούει πολλούς ήχους, αλλά αν συγκεντρώνεται με προσοχή στο τραγούδι του γρύλλου, στο τέλος θα φτάσει να το ακούει. Τότε, θα θριαμβεύσει. Με τον μυστικιστικό ήχο φτάνουμε αναπόφευκτα στην φώτιση.\nΟ μυστικιστικός ήχος, σε τελευταία σύνθεση, βγαίνει από την ήρεμη καρδιά. Την μακρινή καταγωγή του μυστικιστικού ήχου, πρέπει να την ψάξουμε στην θεϊκή Μητέρα. Ο αφοσιωμένος πρέπει να προσεύχεται πολύ, παρακαλώντας την θεϊκή Μητέρα να του παραχωρεί την χάρη να ακούει το μυστικιστικό ήχο.\nΜε την χάρη της θεϊκής Μητέρας, κάθε αφοσιωμένος μπορεί να έχει την ευτυχία να ακούει το μυστικιστικό ήχο, που μας επιτρέπει την στιγμιαία έξοδο με αστρικό σώμα.\nΟ αφοσιωμένος που θέλει να πραγματοποιεί με επιτυχία αυτές τις πρακτικές, πρέπει να παραδίδεται σε εσωτερικό διαλογισμό, όταν αληθινά αισθάνεται αρκετό ύπνο. Να ξέρετε ότι κάθε εσωτερική άσκηση του διαλογισμού, με απουσία του παράγοντα ύπνου, είναι βλαβερή, άχρηστη, άκαρπη, βλάπτει τον νου και καταστρέφει τον εγκέφαλο. Ο εσωτερικός διαλογισμός πρέπει να συνδυάζεται έξυπνα με το όνειρο.\nΑν ο γνωστικός σπουδαστής, δυστυχώς, δεν έχει στην κατοχή του το θαυμαστό ζωάκι, το αναφερόμενο σε αυτό το κεφάλαιο, μπορεί να κάνει να αντηχεί το γράμμα Σ, έτσι: ΣΣΣΣΣΣΣΣΣ, σαν ένα λεπτό και όμορφο σφύριγμα (με χείλια μισάνοιχτα και τα πάνω δόντια να ακουμπούν τα κάτω). Πίσω από αυτό το λεπτότατο ήχο, βρίσκεται η λεπτή φωνή, που μας επιτρέπει την στιγμιαία έξοδο με αστρικό σώμα.\nΓια τον εσωτερικό διαλογισμό πρέπει να διαλέξει ο αφοσιωμένος μια θέση πολύ άνετη. στην συνέχεια πρόκειται να αναφέρουμε δύο στάσεις πολύ άνετες.\nΣΤΑΣΗ ΝΕΚΡΟΥ ΑΝΘΡΩΠΟΥ\nΝα ξαπλώνει ο αφοσιωμένος σε στάση πτώματος. Τοποθετεί τα μπράτσα του στα πλευρά του στηριζόμενα πάνω στο κρεβάτι ή πάνω στο πάτωμα (όπου βρίσκεται ξαπλωμένος). Τεντώνει καλά τις κνήμες όπως τις έχουν τεντωμένες τα πτώματα, ενώνει μετά τις φτέρνες μεταξύ τους, χωρίζοντας τις άκρες των ποδιών δεξιά και αριστερά σε σχήμα βεντάλιας.\nΣΤΑΣΗ ΦΛΟΓΕΡΟΥ ΑΣΤΕΡΙΟΥ\nΝα ξαπλώνει ο αφοσιωμένος σε στάση φλογερού αστεριού, ανοίγοντας τις κνήμες και τα μπράτσα δεξιά κι αριστερά και με το σώμα καλά χαλαρωμένο. Έτσι, έχουμε το σχήμα του αστεριού των πέντε αιχμών. Αυτή είναι η στάση Δασκάλου. Οι μεγάλοι Δάσκαλοι χρησιμοποιούν αυτήν την στάση για τον εσωτερικό διαλογισμό. Μπροστά σε αυτό το σχήμα φεύγουν οι σκοτεινοί γεμάτοι από φόβο. Όταν ο Δάσκαλος σηκώνεται, αφήνει εκεί το φλογερό ομοίωμα του που κάνει τους σκοτεινούς να φεύγουν.\nΟι ευσεβείς δεν πρέπει να διαλογίζονται με γεμάτο το στομάχι. Είναι αναγκαίο οι ευσεβείς να αφήνουν το θανάσιμο αμάρτημα της λαιμαργίας. Πρέπει να παίρνουν τρία γεύματα την ημέρα.\nΠρωινό: Ψωμί ψημένο με μέλι από μέλισσα και ζεστό γάλα. Μπορεί να συμπληρωθεί με κάποια φρούτα.\nΓεύμα: Το γεύμα (τροφή, στο Μεξικό), πρέπει να είναι βασισμένο σε λαχανικά και φρούτα. Επίσης μπορεί να τρώγεται κάθε τύπος δημητριακών.\nΔείπνο: Ζεστό γάλα και ψωμί με μέλι από μέλισσες. Αυτό είναι όλο, τίποτα άλλο.\nΟ διαλογισμός πρέπει να πραγματοποιείται στις 1Ο το βράδυ. Επίσης πρέπει να διαλογιζόμαστε την χαραυγή. Αν ο σπουδαστής εξασκείται στις 1Ο το βράδυ και το χάραμα, θα προοδεύσει γρήγορα.\nΤο Υπερδιάστημα μπορεί να αποδειχθεί μαθηματικά με την Υπεργεωμετρία. Η επιστήμη των Χίνας ανήκει στο Υπερδιάστημα και στην Υπεργεωμετρία.\nΑν γνωρίζουμε τον όγκο, πρέπει να δεχθούμε επίσης τον υπέρογκο σαν θεμελιώδη βάση του όγκου. Αν δεχθούμε την γεωμετρική σφαίρα πρέπει να δεχθούμε επίσης την υπερσφαίρα.\nΤο υπερδιάστημα επιτρέπει στους γνωστικούς να πραγματοποιούν εξαίσιες πράξεις. Ο Ιησούς μπόρεσε να φυλάξει το σώμα του μέσα στο μνήμα για τρεις μέρες, χάρις στο υπερδιάστημα. Από τότε, ο αναστημένος Δάσκαλος ζει με το σώμα του στο υπερδιάστημα.\nΚάθε μυημένος που δέχεται το Ελιξήριο της Μακροζωίας, πεθαίνει αλλά δεν πεθαίνει. Την τρίτη μέρα διαφεύγει από το μνήμα χρησιμοποιώντας το υπερδιάστημα και το μνήμα μένει άδειο.\nΗ εξαφάνιση ή η εμφάνιση ενός σώματος στο αντικειμενικό τρισδιαστατικό διάστημα, ή το πέρασμα ενός προσώπου μέσα από έναν τοίχο, πραγματοποιούνται με πλήρη επιτυχία όταν χρησιμοποιείται επιστημονικά το υπερδιάστημα.\nΟι γνωστικοί επιστήμονες, τοποθετούν το φυσικό τους σώμα σε «κατάσταση Χίνας» και κινούνται συνειδητά στο υπερδιάστημα.\nΌταν το σώμα του γιόγκι τοποθετείται στο υπερδιάστημα, λέμε ότι βρίσκεται σε κατάσταση Χίνας. Ο γιόγκι σε κατάσταση Χίνας, μπορεί να περνά μέσα από φωτιά χωρίς να καίγεται, μπορεί να περπατά πάνω από τα νερά, όπως το έκανε ο Ιησούς, μπορεί να αιωρείται στους αιθέρες. Μπορεί να διαπερνά έναn βράχο ή έναn τοίχο από την μία πλευρά στην άλλη χωρίς να δέχεται καμιά ενόχληση.\nΗ επιστήμη Χίνας θεμελιώνεται στο υπερδιάστημα και είναι ένας ειδικός κλάδος της Ατομικής Φυσικής.\nΟι αμαθείς άνθρωποι, που ποτέ στην ζωή δεν έχουν μελετήσει υπεργεωμετρία, αρνούνται τις καταστάσεις Χίνας. Αυτή η τάξη ανθρώπων είναι άξια οίκτου διότι είναι αγνοούντες.\nΗ παλαιά Γεωμετρία βασίζεται στην άτοπη υπόθεση ότι από ένα σημείο σε ένα επίπεδο μπορεί, με σιγουριά, να χαράξουμε μια παράλληλο ή μια κάθετο, αλλά μόνο μία (μιλώντας με κοινό νου).\nΗ Γνωστική Κίνηση απορρίπτει το σημείο της Ευκλείδειας άποψης των τριών γνωστών διαστάσεων, που είναι πια ολοκληρωτικά απαρχαιωμένη για την ατομική εποχή.\nΗ λεγόμενη Μοναδική Παράλληλος (υποθέτοντας με την απόλυτη διαστημική αίσθηση), πολλαπλασιάζεται μέσα από τις διάφορες διαστάσεις του υπερδιαστήματος. Τότε πλέον δεν είναι μοναδική.\nΗ μοναδική Παράλληλος του Ευκλείδη είναι ένα σόφισμα για να συλλαμβάνει αμαθή κόσμο. Η Γνώση απορρίπτει αυτού του είδους τα σοφίσματα.\nΗ Γνωστική Κίνηση δεν μπορεί να δεχθεί την αναπόδεικτη αξίωση που λέει: «Από ένα οποιοδήποτε σημείο του νου μας μπορεί να σκιαγραφηθεί μία πραγματική παράλληλος, στην πραγματικότητα ορατή, και μοναδικά μία». Η Μοναδική Παράλληλος δεν υπάρχει. Το τρισδιαστατικό απόλυτο και δογματικό διάστημα της γεωμετρίας του Ευκλείδη, είναι αναπόδεικτο και ψευδές.\nΗ παράλογη βεβαίωση του ότι ο φυσικός κόσμος της εμπειρίας είναι ο μοναδικός πραγματικός, καταλήγει να είναι ένα πολύ κοινό πιστεύω των αγνοούντων μορφωμένων, που ποτέ δεν έχουν ερευνήσει τα ηλεκρομαγνητικά πεδία και την λεγόμενη Προ-ύλη, σαν αιτία αιτιών της φυσικής ύλης.\nΗ τέταρτη διάσταση είναι υπερδιαστημική. Οι γνωστικοί έχουν ειδικά συστήματα για να τοποθετούν το φυσικό τους σώμα μέσα στο υπερδιάστημα.\nΟι γνωστικοί βεβαιώνουμε ότι το άπειρο διαπλανητικό Διάστημα είναι καμπύλο. Βεβαιώνουμε ότι το Άπειρο ζει σε αδιάκοπη κίνηση. Βεβαιώνουμε ότι υπάρχει μια άπειρη σειρά περιστρεφόμενων διαστημάτων διαφόρων διαστάσεων, που διασχίζονται και αλληλοδιαπερνώνται αμοιβαία χωρίς να ενώνονται. Βεβαιώνουμε ότι όλα αυτά τα διαστήματα του έναστρου Απειρου, έχουν σχήμα υπερελλειψοειδές. Βεβαιώνουμε ότι με την δύναμη του νου, ο άνθρωπος μπορεί να τοποθετεί το φυσικό του σώμα μέσα σε οποιοδήποτε περιστρεφόμενο, υπερελλειψοειδές διάστημα. Βεβαιώνουμε εμφατικά ότι η επαναστατική Αστροφυσική θα αποδείξει στον κόσμο την ύπαρξη του υπερδιαστήματος. Βεβαιώνουμε ότι μέσα από μια γραμμή υπάρχουν άλλες υπερδιαστημικές.\nΒεβαιώνουμε ότι ο Σωτήρας του κόσμου ζει πράγματι στο υπερδιάστημα με το ίδιο σώμα που είχε στην αγία γη. Βεβαιώνουμε ότι κάθε μυημένος που λαμβάνει το Ελιξίριο της Μακροζωίας, πεθαίνει αλλά δεν πεθαίνει. Βεβαιώνουμε ότι όλοι εκείνοι που λαμβάνουν το Ελιξίριο της Μακροζωίας, δραπετεύουν με το φυσικό τους σώμα, την τρίτη μέρα, επωφελούμενοι την ευκαιρία που τους δίνει το υπερδιάστημα. Αυτοί διατηρούν το φυσικό τους σώμα κατά την διάρκεια εκατομμυρίων χρόνων.\nΟ αθάνατος Μπαμπάχι και η αδελφή του Ματάχι διατηρούν το σώμα τους εδώ και πολλά εκατομμύρια χρόνια και θα εκπληρώσουν μία μεγάλη αποστολή με την ανθρωπότητα στις μελλοντικές έκτη και έβδομη μεγάλες φυλές.\nΒεβαιώνουμε εμφατικά, ότι όποιος δουλεύει με το Αρκάνο A.Z.F., μπορεί να ζητήσει το Ελιξίριο της Μακροζωίας. Εκείνοι πεθαίνουν αλλά δεν πεθαίνουν. Βεβαιώνουμε ότι κάθε ανθρώπινο ον μπορεί να τοποθετεί το φυσικό σώμα σε κατάσταση Χίνας, την στιγμή που θέλει, αν αληθινά έχει πίστη στην θεϊκή Μητέρα.\nΚάθε σοφός της στοιχειώδους Τέχνης μπορεί να κάνει το μεγάλο πήδημα. Οι Δάσκαλοι της επιστήμης των Χίνας μπορούν να διαφεύγουν από την Γη για να ζήσουν σε άλλον πλανήτη με το φυσικό σώμα που έχουν εδώ. Αυτοί μπορούν να φέρουν αυτό το σώμα από σάρκα και οστά σε άλλον πλανήτη. Αυτό είναι το μεγάλο πήδημα. Κάποιοι άνθρωποι της επιστήμης των Χίνας ήδη έδωσαν το μεγάλο πήδημα.\nΜε το πραναγιάμα αποκτάται η δύναμη που μας επιτρέπει να τοποθετούμε το φυσικό σώμα σε κατάσταση Χίνας. Υπάρχουν πολλά κλειδιά για να τοποθετούμε το φυσικό σώμα σε κατάσταση Χίνας. Είναι επείγον να πραγματοποιείται το Πραναγιάμα πριν να χρησιμοποιήσουμε αυτά τα κλειδιά.\nΚαταλήγει ενδιαφέρον ότι τα κορδόνια Ιδά και Πιγκαλά, σε τελευταία σύνθεση, έχουν τις ρίζες τους στον αριστερό και δεξί όρχη στον άνδρα και στις ωοθήκες της γυναίκας. Από αυτό το ζευγάρι των νευρικών καναλιών ανεβαίνουν τα ηλιακά και σεληνιακά άτομα του σπερματικού συστήματος έως τον κάλυκα (τον εγκέφαλο). Τα δύο ρουθούνια και τα σεξουαλικά όργανα βρίσκονται συνδεδεμένα με τα δύο κορδόνια. Αυτό μας καλεί να συλλογιστούμε. Πράγματι, το πραναγιάμα είναι, εκτός των άλλων, ένα σύστημα σεξουαλικής μετατροπής για ανύπαντρους.\nΚάθε γνωστικός πρέπει να ξεκινά τις πρακτικές Χίνας αφού έχει προετοιμαστεί έντονα με το πραναγιάμα. Οι μεγάλοι Δάσκαλοι της γιόγκα αιωρούνται στον αέρα όταν πραγματοποιούν πραναγιάμα. Μπορεί να αιωρηθεί στον αέρα μόνο το σώμα που δραπετεύει από τον νόμο της βαρύτητας. Μπορεί να δραπετεύει από αυτόν το νόμο μόνο το σώμα που τίθεται στο υπερδιάστημα.\nΜε την νοητική δύναμη, συνειδητά χειριζόμενη, μπορούμε να θέτουμε το φυσικό σώμα μέσα στο υπερδιάστημα. Η επιστήμη Χίνας είναι θέμα δόνησης. Πάνω και κάτω από τα όρια της αντικειμενικής αντίληψης υπάρχουν κόσμοι τοποθετημένοι σε άλλες διαστάσεις. Με την δύναμη της σκέψης μπορούμε, μέσω διαφόρων κλειδιών της επιστήμης Χίνας που στην συνέχεια δίνουμε, να επιταχύνουμε την συχνότητα ταλάντωσης και την κανονική δόνηση του φυσικού σώματος. Τότε, διεισδύουμε με το φυσικό σώμα μέσα στο υπερδιάστημα.\nΌταν οι επιστήμονες επιτύχουν τον απόλυτο έλεγχο της ατομικής κίνησης, θα μπορούν να βάζουν οποιοδήποτε σώμα μέσα στο υπερδιάστημα. Οι αφοσιωμένοι της θρησκείας Χίνας, πριν από τις πρακτικές τους με το πραναγιάμα, πρέπει να προσευχηθούν στην θεϊκή Μητέρα ικετεύοντάς Την να τους δώσει την δύναμη να τοποθετούν το φυσικό σώμα σε κατάσταση Χίνας. Πρέπει να ασκούν πάρα πολύ το πραναγιάμα για να κατακτήσουν τις δυνάμεις Χίνας. Ο σπουδαστής πρέπει να διαλέξει προσεκτικά το κλειδί που του αρέσει περισσότερο για να πραγματοποιήσει την επιστήμη Χίνας. Είναι επείγον ο σπουδαστής να καταλάβει ότι η θρησκεία Χίνας απαιτεί απόλυτη αγνότητα και ανώτατη αγιότητα.\nθυμήσου, αγαπημένε μαθητή, ότι οι θεϊκές δυνάμεις της επιστήμης Χίνας είναι πολύ ιερές. Αυτές οι δυνάμεις μπορούν να χρησιμοποιηθούν μόνον για να σώσουν αρρώστους από απόσταση, για να θεραπεύσουν, για να εισέλθουμε στους ναούς της Λευκής Στοάς, για να μελετήσουμε τα θαύματα της Δημιουργίας μέσα στο κόλπο της Φύσης.\nΟποιοσδήποτε επιχειρεί να κάνει εγωϊστική χρήση των δυνάμεων Χίνας, θα μετατραπεί σε ένα απαίσιο δαιμόνιο, και θα κυλίσει αναπόφευκτα στην άβυσσο.\nΟ Νόμος είναι Νόμος. Το Κάρμα τιμωρεί τους καταχραστές.\nΟ ευσεβής πρέπει να εκλέξει το κλειδί Χίνας που του αρέσει πιο πολύ και να το πραγματοποιεί καθημερινά, έντονα, έως ότου να επιτύχει την Νίκη.\nΑυτή η επιστήμη δεν είναι για τους αδύναμους, ούτε για άτομα ασταθή, άστατα, ευμετάβλητα. Αυτή η επιστήμη είναι για ανθρώπους που έχουν τόση υπομονή όπως αυτή του άγιου Ιώβ. Αυτή η επιστήμη είναι για ανθρώπους επίμονους, ακούραστους, άξιους, σταθερούς, όπως ο χάλυβας.\nΑυτή η επιστήμη δεν είναι για σκεπτικιστές, αυτά τα άτομα δεν εξυπηρετούν για την επιστήμη Χίνας. Αυτή η επιστήμη δεν μπορεί να επιδειχθεί ποτέ διότι η Λευκή Στοά το απαγορεύει. Η επιστήμη των Χίνας δεν είναι θέμα ταχυδακτυλουργίας, αυταπάτης ή θέμα ύφους. Αυτή η επιστήμη είναι τρομακτικά θεϊκή και πραγματοποιείται μόνον μυστικά. Όταν ο συγγραφέας αυτού του βιβλίου θέλησε να κάνει δημόσια επίδειξη της επιστήμης Χίνας, επενέβηκε στιγμιαία ο Δάσκαλος Μορία, λέγοντας: «Δέκα χρόνια σε βοηθάμε και τώρα θέλεις να εκθέσεις τις δυνάμεις σου; Οι δυνάμεις είναι πολύ ιερές. Οι δυνάμεις δεν πρέπει να επιδεικνύονται δημόσια». Από τότε καταλάβαμε ότι η επιστήμη Χίνας είναι μυστική.\nΠολλοί θα ήθελαν αποδείξεις. Εμείς, οι Αδελφοί του Ναού, δεν είμαστε κουνέλια εργαστηρίου. Πραγματικό είναι εκείνο που οι ίδιοι βιώνουμε. Κανείς δεν μπορεί να βιώσει σε ξένο δέρμα.\nΕμείς δίνουμε το κλειδί για τον καθέναν, ο οποίος βιώνει στο δικό του δέρμα. Στον κόσμο που είναι γεμάτος από αμφιβολίες, στους σκεπτικιστές, τους συμβουλεύουμε να μην ακολουθήσουν αυτές τις σπουδές διότι μπορεί να τρελαθούν. Η μάχη των αντιθέσεων μπορεί να καταστρέψει τον εγκέφαλο των σκεπτικιστών και να τους οδηγήσει στο τρελοκομείο. Η επιστήμη Χίνας είναι για τον κόσμο που έχει ακλόνητη πίστη όπως ο χάλυβας. Αυτό δεν είναι για άτομα γεμάτα αμφιβολίες.\nΠηγαίνουμε στην συνέχεια στα κλειδιά Χίνας, για ανθρώπους γεμάτους από πίστη.\nΟ ευσεβής ξαπλώνει στην αριστερή πλευρά. Στηρίζει το κεφάλι στην αριστερή παλάμη του αριστερού χεριού.\nΟ ευσεβής αποκοιμάται, εποπτεύοντας τον ύπνο του, μετατρέπεται σε έναν παρατηρητή του ύπνου του.\nΌταν ο ευσεβής αρχίζει να βλέπει τα προσωπικά οράματα του ονείρου, σηκώνεται από το κρεβάτι του πολύ σιγά, αλλά διατηρώντας τον ύπνο σαν ένα πολύτιμο θησαυρό.\nΠριν να φύγει από το σπίτι του, ο ευσεβής πρέπει να δώσει ένα πηδηματάκι με σκοπό να μείνει αιωρούμενος στο γύρω περιβάλλον. Αν όταν δώσει το πηδηματάκι ο ευσεβής αιωρηθεί πάνω από τον χώρο, είναι γιατί το φυσικό του σώμα μπήκε σε κατάσταση Χίνας. Αν ο ευσεβής δεν αιωρηθεί, είναι γιατί δεν βρίσκεται σε κατάσταση Χίνας. Όταν ο ευσεβής βρίσκεται σε κατάσταση Χίνας, μπορεί να βγει από το σπίτι του με απόλυτη εμπιστοσύνη, χωρίς κανένα φόβο. Σε κατάσταση Χίνας μπορούν οι ευσεβείς να ταξιδεύουν στα πιο μακρινά μέρη της Γης σε λίγες στιγμές.\nΑν ο ευσεβής αποτύχει στο πείραμα, αν δεν επιτύχει από την πρώτη φορά την κατάσταση Χίνας, δεν πρέπει να απογοητεύεται, επαναλαμβάνει το πείραμα, τόσες φορές όσες ώρες και λεπτά έχει η νύχτα.\nΚάποιοι επιτυγχάνουν τον θρίαμβο αμέσως, αυτοί είναι οι τυχεροί, εκείνοι που πραγματοποιούσαν την επιστήμη Χίνας σε παλιές επανενσαρκώσεις. Άλλοι, που ποτέ δεν έχουν πραγματοποιήσει αυτή την επιστήμη, πρέπει να αρχίσουν για να επιτύχουν αυτή την δύναμη πραγματοποιώντας πραναγιάμα και εξασκώντας το κατά την διάρκεια αρκετών χρόνων έως ότου επιτύχουν τις δυνάμεις Χίνας.\nΠράγματι, αυτό το κλειδί, καταλήγει μία μετατροπή της υπνοβασίας, μία θεληματική υπνοβασία, που έχει προκληθεί. Κατά το όνειρο λειτουργούν τρομερές υποσυνείδητες ενέργειες, τις οποίες ο αφοσιωμένος πρέπει να εκμεταλλευτεί σαν μοχλό για να βάζει το σώμα του μέσα στο υπερδιάστημα.\nΥπάρχει ένα αμύγδαλο πολύ γνωστό που λέγεται κοινώς «Μάτι Ελαφιού». Αυτό το αμύγδαλο έχει υπέροχες δυνάμεις Χίνας. Ο αφοσιωμένος πρέπει να αποκοιμάται έχοντας στο χέρι του αυτό το αμύγδαλο. Τοποθετείται ο ευσεβής στην ίδια θέση του ανωτέρω κλειδιού, αλλά διατηρώντας στο δεξί του χέρι το υπέροχο αμύγδαλο. Είναι επείγον να θυμόμαστε ότι αυτό το αμύγδαλο έχει ένα υπέροχο στοιχειώδες-τζίνι, που μπορεί να βοηθάει τον ευσεβή να βάζει το σώμα του σε κατάσταση Χίνας.\nΚατά την διάρκεια αυτής της πρακτικής ο ευσεβής πρέπει να αποκοιμάται προφέροντας το μάντραμ ΙΝΒΙΑ. Τότε, θα έλθει το στοιχειώδες τζίνι που θα τον βοηθήσει να βάλει το σώμα του σε κατάσταση Χίνας.\nΟ ευσεβής πρέπει να σηκώνεται από το κρεβάτι του διατηρώντας τον ύπνο σαν ατόφιο χρυσάφι. Πριν να βγει από το σπίτι, ο ευσεβής πρέπει να δώσει ένα πηδηματάκι με σκοπό να αιωρηθεί στο γύρω περιβάλλον. Αν ο ευσεβής αιωρείται, μπορεί να βγει από το σπίτι του σε κατάσταση Χίνας. Αν δεν αιωρηθεί, επαναλαμβάνει το πείραμα ώρες, ή μήνες, ή χρόνια, ώσπου να καταφέρει την Νίκη.\nΥπάρχει ένας Δάσκαλος του οποίου το όνομα είναι Ογκουάρα. Αυτός ο Χίνας βοηθά πραγματικά όλους εκείνους που τον καλούν στο όνομα του Χριστού. Ο ευσεβής θα ξαπλώσει στην ίδια προηγούμενη θέση, αλλά καλώντας τον Χίνα Ογκουάρα στο όνομα του Χριστού, λέγοντας:\n«Στο όνομα του Χριστού, από την μεγαλειότητα του Χριστού, από την δύναμη του Χριστού, σε καλώ Ογκουάρα, Ογκουάρα, Ογκουάρα. Βάλτε το σώμα μου σε κατάσταση Χίνας».\nΕπαναλαμβάνει αυτή την επίκληση πολλές φορές έως ότου εισέλθει σε ύπνο, μετά σηκώνεται ο μαθητής διατηρώντας τον ύπνο σαν ατόφιο χρυσό. Να δώσει ο ευσεβής ένα πηδηματάκι με σκοπό να αιωρηθεί στο διάστημα\nΑν αιωρείται, είναι γιατί βρίσκεται σε κατάσταση Χίνας. Αν δεν αιωρείται, πηγαίνει στο κρεβάτι και επαναλαμβάνει το πείραμα.\nΚάθεται ο ευσεβής μπροστά από ένα τραπέζι. Παίρνει θέση με σταυρωμένα χέρια πάνω στο τραπέζι. Ο ευσεβής αποκοιμάται με το κεφάλι τοποθετημένο στα σταυρωμένα του μπράτσα. Ο ευσεβής πρέπει να επικαλεί τους Δασκάλους Χίνας για να τον βοηθούν σ αυτές τις πρακτικές.\nΜπορεί να επικαλείται τον Μπαμπάχι (τον Χριστό Γιόγκι της Ινδίας) ή την αδελφή του Ματάχι. Μπορεί να επικαλείται τον Αρποκράτη ή τον Άγιο Πέτρο, κλπ. Όταν ήδη ο σπουδαστής αρχίζει να κοιμάται, σηκώνεται από την καρέκλα, χωρίς να κάνει κανενός είδους συλλογισμούς, αυτόματα, στιγμιαία και διατηρώντας τον ύπνο σαν ατόφιο χρυσάφι.\nΤότε, ο σπουδαστής πρέπει να δίνει ένα πήδημα όσο πιο μακρύ μπορεί, με σκοπό να αιωρηθεί στο διάστημα. Ο ευσεβής πρέπει να σημειώνει στο πάτωμα με ένα μολύβι, το ακριβές σημείο έως που έφθασε το πήδημα. Ο σπουδαστής καθημερινά πρέπει να επαναλαμβάνει το πείραμα ακούραστα, υπομονετικά, σχεδιάζοντας πάντα ένα όριο στο πάτωμα με το μολύβι για να σημειώνει το μήκος κάθε πηδήματος.\nΑυτό το σύστημα είναι υπέροχο διότι ο σπουδαστής Χίνας μπορεί να εκτιμά τους βαθμούς προόδους του στην επιστήμη των Χίνας. Μπορεί ένα πήδημα του σήμερα να ήταν μήκους ενός μέτρου μακρύ, αύριο μπορεί να είναι αυξημένο άλλο ένα εκατοστό, κλπ, έτσι ο σπουδαστής θα προχωράει μετρώντας με ακρίβεια την πρόοδό του στην επιστήμη των Χίνας. Στο τέλος θα παρατηρήσει με έκπληξη, μία καλή μέρα, ότι έχει δώσει ένα πήδημα αρκετά μακρύ, ένα πήδημα ξαφνικό, που κανένας αθλητής δεν μπορεί να δώσει, τα σημάδια του δείχνουν καθαρά την πρόοδό του στην επιστήμη Χίνας. Μετά το ξαφνικό πήδημα, πλέον ο ευσεβής θα μπορεί να μένει αιωρούμενος στο υπερδιάστημα, θα έχει επιτύχει την Νίκη.\nΑυτό το κλειδί είναι τρομερό. Το σημαντικό στον αποκρυφισμό είναι η πρακτική. Ο κόσμος είναι κουρασμένος πια από θεωρίες, τώρα χρειάζεται πρακτικό αποκρυφισμό. Οι θεωρητικοί ούτε πράττουν, ούτε αφήνουν να πράττουν. Ο σπουδαστής δεν πρέπει να χάνει χρόνο ασχολούμενος με θεωρίες. Είναι καλύτερα να ασκείται σιωπηλός. Φυλάξτε μυστικούς τους θριάμβους. Πρέπει να κρατάμε πολύ σιωπή γιατί αυτή η επιστήμη είναι μυστική. Είναι καλύτερα να σιωπούμε. Έτσι αποφεύγουμε τις άχρηστες ειρωνείες των θεωρητικών, που δεν πράττουν ούτε αφήνουν να πράττουν, αυτοί είναι κοινωνικά παράσιτα.\nΣτην συγκεκριμένη στιγμή που ξυπνάει από τον φυσικό ύπνο ο σπουδαστής, μπορεί να πηδήξει από το κρεβάτι του, στιγμιαία, χωρίς συνειδητή ή υποσυνείδητη ανάλυση, χωρίς την διαδικασία της αντιληπτικής εκλογής με τρόπο ενστικτώδη, εκστασιασμένος από την Σοφία και γεμάτος από μία πίστη τόσο δυνατή όσο το ατσάλι ενός σπαθιού πολύ καλά τροχισμένου και έτοιμου για την μάχη.\nΠριν να βγει από το σπίτι ο σπουδαστής πρέπει να πηδήξει, και εάν αιωρηθεί στο γύρω χώρο, είναι γιατί το σώμα του ήδη μπήκε σε κατάσταση Χίνας. Τότε, ο σπουδαστής μπορεί να κατευθύνεται όπου θέλει με το φυσικό του σώμα σε κατάσταση Χίνας.\nΑν δεν αιωρηθεί, πρέπει ο σπουδαστής να επαναλαμβάνει το πείραμα. Με υπομονή προχωρά πολύ μακριά κάποιος σε αυτές τις σπουδές.\nΟι ιππότες Τίγρεις του Μεξικού των Αζτέκων έβαζαν το φυσικό τους σώμα σε κατάσταση Χίνας με την βοήθεια της στοιχειώδους δύναμης της Τίγρης.\nΚάποιοι μεξικάνικοι κώδικες μας δείχνουν τους κυρίους-τίγρεις κατευθυνόμενους στον ναό με μορφή τίγρης. Λέγεται ότι όταν έφταναν στο ναό, έπαιρναν εκ νέου ανθρώπινη μορφή.\nΣτο αρχαίο Μεξικό, ο ναός των Τίγρεων ήταν πολύ ιερός. Η στοιχειώδη δύναμη της τίγρης επιτρέπει να βάζουμε το σώμα σε κατάσταση Χίνας. Ο σπουδαστής μπορεί να ξαπλώνει πάνω σε ένα δέρμα τίγρης. Αποκοιμιέται ο ευσεβής επικαλώντας του Ντέβας που βασιλεύουν πάνω στις τίγρεις. Τους ικετεύει να τον βοηθούν με την δύναμη της τίγρης.\nΟι ευσεβείς Αζτέκοι της Ιερής Τάξης των Τίγρεων, ταυτίζονταν με την τίγρη, αποκοιμιόντουσαν και μετά, διατηρώντας τον ύπνο σαν αγνό χρυσό, σηκωνόντουσαν από το κρεβάτι τους, βαδίζοντας στα τέσσερα όπως η τίγρις. Τότε έλεγαν γεμάτοι με πίστη: «Εμείς σας ανήκουμε»\nΈτσι, με το σώμα σε κατάσταση Χίνας και με μορφή τίγρης, έφθαναν οι ιππότες-τίγρεις στον ναό. Οι μεξικάνικοι κώδικες μας λένε ότι εκεί έπαιρναν εκ νέου την ανθρώπινη μορφή τους.\nΟι γιόγκι του Ινδοστάν κάθονται να διαλογιστούν πάνω σε ένα δέρμα τίγρης.\nΑφηγούνται οι Αζτέκοι ότι η πρώτη ανθρώπινη Φυλή, καταβροχθίστηκε από τους τίγρεις (Σύμβολο της θεϊκής Δύναμης).\n«Είθε ήλιοι ενθουσιασμού να σας φωτίζουν τον δρόμο.\nΕίθε η XHCOC να τραγουδά στο πέρασμα σας.\nΕίθε οι σπινθήρες της Σοφίας να φωτίζουν το διανοητικό σας.\nΕίθε ο ταραχώδης PICR, να δίνει σκιά στις αναπαύσεις σας.\nΕίθε οι βάτραχοι του σμαραγδιού να δείχνουν τα μονοπάτια, κοάζοντας χωρίς ξεκούραση.\nΕίθε αυτή, η Φύση, να είναι απλόχερη με εσάς.\nΕίθε η συμπαντική Δύναμη, να σας ευλογεί και να σας κατευθύνει.\nΟ ανατολίτης γιόγκι , ξαπλωμένος πάνω στο δέρμα της τίγρης και με το σώμα μισόγυμνο, πρέπει να κάνει την εσωτερική πρακτική των ιπποτών τίγρεων. Έτσι θα μπορεί να μπαίνει σε κατάσταση Χίνας.\nΕκείνοι που ξέρουν να φεύγουν με αστρικό σώμα, μπορούν να επικαλέσουν το σώμα τους από μακριά. Το πρώτο που κάνει ο γνωστικός που πρόκειται να δουλέψει με αυτό το κλειδί, είναι να βγει με αστρικό σώμα. Όταν πλέον βρίσκεται μακριά από το φυσικό του σώμα, μπορεί να καλέσει οποιονδήποτε από τους Δασκάλους Χίνας και να τον ικετεύει να του φέρει το σώμα του, μπορεί να επικαλείται τον Αρποκράτη, τον Μπαμπάχι, Ματάχι, Αγιο Πέτρο, Ογκουάρα, κλπ. Παρακαλεί δια τον Χριστό, ζητά δια τον Χριστό, ικετεύει δια της δυνάμεως του Χριστού. Τότε, τα τζίνι Χίνας παίρνουν το σώμα από το κρεβάτι και το μεταφέρουν στον ευσεβή που το ζητά.\nΠριν να φτάσει το σώμα μπροστά από τον ευσεβή, βλέπει πρώτα να έρχονται κάποιες μπάλες. Η τελευταία μπάλα είναι κόκκινου χρώματος. Πίσω από αυτήν την μπάλα έρχεται το σώμα σε κατάσταση Χίνας. Όταν πια το σώμα πλησιάζει, ο σπουδαστής αισθάνεται ότι οι ώμοι του γίνονται βαριοί. Είναι τρομερή η συγκίνηση που αισθάνεσαι όταν το σώμα έρχεται εμπρός μας. Το πιο περίεργο, που εκπλήσσει, είναι όταν ανακαλύπτουμε ότι το φυσικό σώμα έχει επίσης συνείδηση, και απαντά σε αυτό που το ρωτάμε.\nΟι ευσεβείς πρέπει να εξουσιάζουν σε αυτές τις στιγμές κάθε συγκίνηση και να ελέγχουν το ννου για να μην αποτυγχάνουν στο πείραμα. Αν ο ευσεβής αφήνεται σε κάθε συγκίνηση, αμφότερα, σώμα και ευσεβής, επιστρέφουν στιγμιαία στο κρεβάτι και αποτυγχάνει το πείραμα.\nΚαλείται στον αποκρυφισμό, Εργασία Τραπεζιού, η στιγμή όπου το σώμα, έτσι επικαλούμενο από μακριά, πρέπει αναπόφευκτα να μπει στο εσωτερικό του αστρικού σώματος του ευσεβή. Αυτό το έργο είναι δύσκολο διότι το σώμα πρέπει να μάθει και η ψυχή πρέπει να εξουσιάζει την συγκίνηση και να ξέρει να διατάζει.\nΤο σώμα πρέπει να μπαίνει στο εσωτερικό της ψυχής από το τσάκρα κορώνα ή Λωτό των χιλίων πετάλων, τοποθετημένο στο ανώτερο σημείο του αστρικού κεφαλιού. Πρέπει ο ευσεβής να δίνει την διαταγή στο σώμα και το σώμα να υπακούει. Αν δεν υπακούει, είναι γιατί δεν ξέρει, τότε, ο ευσεβής πρέπει να το διδάξει.\nΠρέπει να διατάζεται το σώμα να βγαίνει από το αστρικό κεφάλι του αστρικού σώματος και να μπαίνει στον ευσεβή από αυτή την πόρτα. Το αποτέλεσμα είναι υπέροχο. Το σώμα υπακούει και μπαίνει στον ευσεβή. Στο αστρικό επίπεδο, δεν είναι ο ευσεβής αυτός που πρέπει να μπει στο σώμα. Στο αστρικό τα πράγματα είναι διαφορετικά. Εκεί, είναι το σώμα αυτό που πρέπει να μπει μέσα στον ευσεβή.\nΈτσι είναι το πως οι ευσεβείς μένουν με το σώμα τους μέσα στο αστρικό πεδίο. Το σύστημα Χίνας αυτού του εβδόμου κλειδιού, είναι για κόσμο ήδη πολύ πρακτικό στην χρήση και στο χειρισμό του αστρικού σώματος.\nΜε το σώμα σε κατάσταση Χίνας μπορούμε να επισκεφθούμε τους Ναούς της μεγάλης Λευκής Στοάς και να δεχθούμε άμεση διδασκαλία από τους μεγάλους Δασκάλους που ξεκίνησαν την Χαραυγή της Δημιουργίας.\nΑυτό είναι που καλείται πρακτικός αποκρυφισμός, αυτό είναι που χρειάζεται τώρα, επειγόντως. Ήδη οι σπουδαστές των διαφόρων αποκρυφιστικών σχολών κουράστηκαν πια ακριβοδίκαια με τόση θεωρία. Δυστυχώς, το μεγαλύτερο μέρος των σπουδαστών θέλουν να αποκτήσουν δυνάμεις χαρισμένες, χωρίς προσπάθεια, χωρίς θυσία, με κάθε άνεση, γρήγορα, σε λίγες μέρες, σαν να φυσάς και να κάνεις μπουκάλια.\nΕμείς πρέπει να γνωστοποιούμε ότι σε κάθε περίπτωση της ζωής, τίποτα δεν αποκτάται με χάρισμα. Αυτός που θέλει να έχει αυτές τις δυνάμεις Χίνας, πρέπει να έχει την υπομονή του αγίου Ιώβ, το θάρρος του τίγρη, την υπομονή του ταύρου και την ατελείωτη δίψα της αληθινής θεϊκής Σοφίας.\nΑυτή η επιστήμη δεν είναι, για ασταθή άτομα. Οι ασταθείς, είναι καλύτερα να παραιτούνται από αυτές τις σπουδές. Αυτή η επιστήμη δεν είναι για άτομα περίεργα.\nΜε τους κοσμικούς Νόμους δεν μπορείς να παίξεις ατιμώρητα, χωρίς να καείς. Ο Νόμος είναι Νόμος, και το ιερό πρέπει να το σεβόμαστε.\nΥπάρχουν πολλές ουσίες που βοηθούν στην επιστήμη Χίνας. Ο σπουδαστής του αποκρυφισμού πρέπει να ξέρει αυτές τις ουσίες και να τις χρησιμοποιεί. Η επιστήμη Χίνας είναι τρομερά θεϊκή. Το Ορφικό Αυγό, το Χρυσό Αυγό του Βράχμα, το Αιγυπτιακό Αυγό, κλπ, συμβολίζουν σαφώς την Πρώτη Υλη του Μεγάλου Έργου. Από την Πρώτη Υλη απορρέουν σύμπαντα, πλανήτες, ζώα, άνθρωποι και θεοί. Το αυγό είναι γεμάτο από μεγάλες απόκρυφες δυνάμεις. Το αυγό της κότας χρησιμοποιείται για τις καταστάσεις Χίνας.\nΖεστάνετε ένα αυγό μέσα στο νερό. Τρυπήστε από την σουβλερή πλευρά και εξάγεται το ασπράδι και ο κρόκος. Πρέπει να εξάγεται το ασπράδι και ο κρόκος, από την δημιουργηθήσα τρύπα στο αυγό.\nΤρίβουμε σε σκόνη το τσόφλι του αυγού. Αυτή η σκόνη χρησιμοποιείται από τους γιόγκι για την επιστήμη Χίνας.\nΠριν να κάνει τις πρακτικές Χίνας, όλες τις νύχτες, πρέπει ο ευσεβής να τοποθετεί αυτή την σκόνη στο στήθος και κάτω από τα μπράτσα του, στην περιοχή της μασχάλης. Μετά, σκεπάζεται καλά ο σπουδαστής, και αρχίζει τις πρακτικές Χίνας.\nΜπορεί να έχει μια καλή ποσότητα από αυτή την σκόνη, για τις πρακτικές Χίνας. Σε αυτήν την σκόνη βρίσκονται οι μεγάλες δυνάμεις της επιστήμης Χίνας. Αυτή η σκόνη είναι υπέροχη.\nΟ σπουδαστής, που μελετά και πραγματοποιεί την επιστήμη Χίνας, πρέπει, αναπόφευκτα, να τελειώνει με τρία αμαρτήματα: Θυμό, Απληστία, Λαγνεία. Μόνον έτσι είναι δυνατόν να αποφύγουμε την επίθεση των σκοτεινών. Αν ο σπουδαστής δεν διορθώνει αυτά τα ελαττώματα, δεν θα επιτύχει μια πραγματικά θετική πρόοδο στην ολοκληρωτική έννοια αυτής της λέξης.\nΟι άνδρες που παραδίδονται στην επιστήμη Χίνας, πρέπει να χρησιμοποιούν για τις πρακτικές τους, μόνο ένα παντελόνι μπάνιου κίτρινου χρώματος. Αυτό είναι όλο. Το γυμνό σώμα είναι καλύτερο για τις πρακτικές Χίνας, γιατί τα τσάκρας περιστρέφονται ελεύθερα χωρίς την ενόχληση του ρούχου.\nΟι γυναίκες που ασκούνται στην επιστήμη Χίνας, πρέπει να χρησιμοποιούν για τις πρακτικές τους, ένα χιτώνα πολύ μακρύ και φαρδύ, όσο πιο ευρύχωρο γίνεται. Ο χιτώνας πρέπει να είναι πολύ όμορφος, μιμούμενος τους χιτώνες των Σαμαρίτιδων. Η γυναίκα που παραδίδεται στην επιστήμη Χίνας δεν πρέπει να κόβει τα μαλλιά της.\nΤα μαλλιά είναι πράγματι το σύμβολο της αιδούς και της αγνότητας στην γυναίκα. Στους αρχαίους χρόνους, στις μοιχαλίδες έκοβαν τα μαλλιά. Αυτή ήταν η τιμωρία τους.\nΗ γυναίκα που ασκεί την επιστήμη Χίνας, δεν πρέπει να χρησιμοποιεί στις πρακτικές της ρούχα μπάνιου όπως οι άντρες, γιατί αυτό είναι ανήθικο στην γυναίκα. Οι θεϊκές Ιεραρχίες απαιτούν σεμνότητα, αιδώ, αγνότητα.\nΑυτοί οι κίτρινοι χιτώνες για τους Χίνας, δεν είναι για να παρευρισκόμαστε στις Γνωστικές Λειτουργίες, είναι μόνο για την επιστήμη Χίνας.\nΟ κίτρινος χιτώνας για την επιστήμη Χίνας, πρέπει να τοποθετείται ακριβώς πάνω στο δέρμα του σώματος. Κάτω από τον άνετο χιτώνα δεν πρέπει να χρησιμοποιείται κανένα άλλο κομμάτι ενδύματος.\nΕΡΓΑΛΕΙΑ ΚΑΙ ΑΡΩΜΑΤΑ\nΠρέπει να διαθέτετε πάντα ένα ειδικό δωμάτιο για να εργαζόσαστε με την επιστήμη Χίνας. Εντούτοις όταν δεν μπορείτε να διαθέτετε ένα τέτοιο ειδικό δωμάτιο, το δωμάτιο ύπνου, η ίδια η κρεβατοκάμαρα, μπορεί να μετατρέπεται σε ένα πραγματικό ιερό. Όταν υπάρχει αγνότητα όλα πάνε πολύ καλά.\nΠρέπει να αρωματίζουμε καθημερινά το δωμάτιο με τα πέντε αρώματα. Αυτά τα πέντε αρώματα είναι τα εξής: Λιβάνι, Μύρα, Αλόη, Θειάφι, Καμφορά.\nΕίναι απαραίτητο να σχεδιαστεί στο κατώφλι του διαμερίσματος, το σημείο του Πενταγράμματος, το αστέρι των πέντε αιχμών.\nΟι δύο κατώτερες ακτίνες πρέπει να είναι προς τα έξω. Η ανώτερη ακτίνα προς τα μέσα. Αυτό το αστέρι πρέπει να ζωγραφίζεται με κάρβουνο. Επίσης μπορεί να σχεδιάζεται σε ένα κορνιζαρισμένο κάδρο με το γυαλί του και μετά να το βάλουμε στο κεφαλάρι του κρεβατιού. Σε αυτήν την περίπτωση, η ανώτερη γωνία θα είναι προς τα επάνω και οι δύο κατώτερες γωνίες προς τα κάτω.\nΤο διαμέρισμα ή υπνοδωμάτιο πρέπει να είναι όλο στολισμένο με κίτρινα χρώματα. Χαλιά ή τάπητες κίτρινους, κίτρινο φως, κίτρινα στολίδια, κλπ.\nΟ μυημένος, εκτός από το κίτρινο παντελόνι μπάνιου, είναι καλό να έχει την ρόμπα του κίτρινου χρώματος για όταν σηκώνεται.\nΜέσα στην κρεβατοκάμαρα ή στο δωμάτιο της δουλειάς πρέπει να υπάρχουν πάντα παρόντες η εικόνα του Χριστού, του Βούδα και της Παρθένου. Αυτή πότε αναπαρίσταται σαν Ίσις, σαν Κοσμική Μητέρα της Ινδίας, Μαρία, Τοναντζίν, ή απλά σαν το λευκό περιστέρι του Αγίου Πνεύματος. Όλες αυτές οι εικόνες δεν αντιπροσωπεύουν κανένα θεϊκό ή ανθρώπινο πρόσωπο, αλλά απλά τον Θεό Μητέρα. Ξέρουμε ήδη ότι ο θεός σαν Πατέρας είναι Σοφία και σαν Μητέρα είναι Αγάπη. Σαν Πατέρας κατοικεί στο μάτι της Σοφίας τοποθετημένο ανάμεσα στα δύο φρύδια. Σαν Μητέρα κατοικεί στο Ναό-Καρδιά. Το φίδι πάνω στην ράβδο επίσης αντιπροσωπεύει την θεϊκή Μητέρα.\nΠρέπει να εκλέγεται επιμελώς το σύμβολο που μας αρέσει πιο πολύ, και το χρησιμοποιούμε στο δωμάτιο της δουλειάς. Πρέπει να έχουμε ένα βωμό μέσα στην κρεβατοκάμαρα και την φωτιά στον βωμό. Ποτέ δεν πρέπει να λείπει η φωτιά στο σπίτι ενός μυημένου.\nΑυτό είναι το Κίτρινο Βιβλίο, αυτή είναι η Σοφία των Βούδας, αυτή είναι η επιστήμη του κοσμικού νου.\nΟι Βούδες χρησιμοποιούν κίτρινο πανωφόρι. Το χρώμα του νοητικού κόσμου είναι το κίτρινο. Όταν ο άνθρωπος ελευθερώνεται από τα τέσσερα του σώματα αμαρτίας, είναι ένας Βούδας. Κάθε Βούδας χρησιμοποιεί κίτρινο πανωφόρι. Η ακτίνα του Χριστού είναι ο κίτρινος χρυσός.\nΤην επιστήμη του νου συνιστά πραγματικά το Κίτρινο Βιβλίο. Αυτό είναι το Κίτρινο Βιβλίο διότι είναι η επιστήμη του νου.\nΟ μυημένος πρέπει να κλείνεται καθημερινά στις δέκα την νύκτα για να εργάζεται με την επιστήμη του νου.\nΟ μυημένος πρέπει να αποφεύγει προσεκτικά κάθε είδος φιλονικίας και μάχες με άτομα άθεα, που ούτε κάνουν ούτε αφήνουν να κάνουν, που θέλουν να βαδίζει ο κόσμος σύμφωνα με τις σοφιστικές τους βεβαιώσεις, γεμάτες από βλακεία και κακία του χειρότερου είδους.\nΟι ευσεβείς πρέπει να κάνουν μπάνιο καθημερινά. Το δωμάτιο πρέπει να είναι πάντα τακτοποιημένο, περιποιημένο, καθαρό.\nΗ θρησκεία Χίνας είναι πολύ ιερή. Εδώ, σε αυτό το Κίτρινο Βιβλίο, έχουμε διδάξει την ιερή επιστήμη των Χίνας, για όλα τα ανθρώπινα όντα.\nΠοτέ δεν πρέπει να λείπουν τα λουλούδια από το δωμάτιο εργασίας. Τα λουλούδια, τα αρώματα, οι συμβολικές εικόνες, η ωραία μουσική, συμβάλλουν για να σχηματιστεί ένα περιβάλλον γεμάτο από Σοφία και Αγάπη.\nΜε άπειρη χαρά έχουμε αποπερατώσει αυτήν την εργασία, που ταπεινά προσφέρουμε στην φτωχή πονεμένη Ανθρωπότητα.\nΜας έχουν ειπωθεί ότι υπάρχουν τρεις ακτίνες της εσωτερικής Αυτοπραγμάτωσης. Αυτές οι τρεις ακτίνες είναι, ο μυστικισμός, αυτή του γιόγκι και αυτή του μονοπατιού της οικιακής εστίας.\nΟι ζηλωτές της Γνώσης, στηριζόμενοι στην ράβδο τους, διατρέχουν αυτό το θριαμβευτικό μονοπάτι. Το ρητό μας είναι: ΘΕΛΗΣΗ.\nΕδώ έχετε αγαπημένοι, ένα βιβλίο αποκρυφισμού απόλυτα πρακτικό. Για την αγάπη των αγαπών, εμείς, οι Αδελφοί του Ναού, σας συμβουλεύουμε με άπειρη ταπεινότητα να μην χάνετε το χρόνο κάνοντας θεωρίες. Το όπιο των θεωριών είναι πιο πικρό και από τον θάνατο.\nΝα είστε ταπεινοί για να πετύχετε την Σοφία και μετά αφού την έχετε επιτύχει να είστε ακόμα πιο ταπεινοί.\nΠραγματοποιήστε τις διδασκαλίες αυτού του βιβλίου και θα αναπτύξετε τις θεϊκές σας δυνάμεις.\nΝα είστε επίμονοι, αγαπημένοι, να είστε υπομονετικοί, να έχετε απόλυτη πίστη στην θεϊκή Μητέρα Κουνταλίνη. Η Κυρία κάθε λατρείας οδηγεί τους αφοσιωμένους της από τσάκρα σε τσάκρα.\nΌταν το πύρινο φίδι των δικών μας μαγικών δυνάμεων ξυπνά, ο ευσεβής περνά από έξι σύντομες αξέχαστες εμπειρίες, για να ξέρετε: θεϊκή ευτυχία, τρεμούλιασμα του σώματος και των μελών, αστρικές εξόδους, πνευματική ηδυπάθεια, πόνο στο κόκκαλο του κόκκυγα και αλλόκοτες λιποθυμίες και ύπνο πολύ βαθύ γεμάτο από πνευματικές αναλαμπές.\nΑυτά τα έξι σημάδια δείχνουν στον μαθητή το ξύπνημα της Κουνταλίνης. Έτσι όπως ο κηπουρός που ποτίζει τον εσωτερικό εκλεπτυσμένο κήπο του, με το εξευγενισμένο νέκταρ της αγάπης, έως ότου να εμφανιστούν τα υπέροχα φρούτα της Εδέμ.\nΤο Κίτρινο Βιβλίο είναι ένα Εγχειρίδιο πρακτικού εσωτερισμού. Να ξέρετε, πολυαγαπημένοι μαθητές, ότι αυτό το κείμενο είναι ένας σίγουρος οδηγός στο μονοπάτι της Μύησης.\nΜελετήστε αυτό το βιβλίο και πραγματοποιήστε τις πρακτικές με δύναμη και υπέρτατη υπομονή. Με την αφύπνιση της Κουνταλίνης εμφανίζονται πολλές απόκρυφες δυνάμεις. Όταν συμβεί αυτό προσέξτε πολύ μην πέσετε στην υπερηφάνεια. Έχοντας αυτές τις δυνάμεις να είστε σαν κάποιος που δεν τις έχει. Να αναγνωρίζετε την αθλιότητα και τα αμαρτήματά σας. Καταφύγετε στο τίποτα. Εσείς είστε μόνο η αμαρτωλή σκιά Εκείνου που ποτέ δεν έχει αμαρτήσει.\nΑναπτύξτε τις εσωτερικές σας δυνάμεις, αλλά εξαλείψτε το Εγώ, το «εγώ ο ίδιος», το επανενσαρκωμένο Εγώ. Μόνο εξαλείφοντας το Εγώ, θα επιτύχετε την ολοκληρωτική Απελευθέρωση.\nΤο Εγώ είναι μια φρικτή λάρβα τοποθετημένη σε διάφορους υπερ-πυθμένες του νου. Όταν το Εγώ διαλύεται Εκείνος, ο μεγάλος Κύριος του Φωτός, μπαίνει στην ψυχή και κάνει σε αυτήν την κατοικία του.\nΕμείς, οι Αδελφοί του Ναού, αισθανόμαστε μεγάλη πίκρα όταν βλέπουμε κάποιον μεγάλο Δάσκαλο, που ενώ έχει αφυπνίσει την Κουνταλινη, διατηρεί ακόμα το Εγώ ζωντανό στους βαθύτερους υπερπυθμένες του νου.\nΠολυαγαπημένοι, εδώ έχετε ένα βιβλίο για να ξυπνάτε την Κουνταλίνη και να αναπτύσσετε όλες τις απόκρυφες δυνάμεις. Ασκηθείτε, πολυαγαπημένοι, αλλά εξαλείψτε το Εγώ. Αναγνωρίστε την δικιά σας αθλιότητα και αμαρτία.\nΝηστεύετε πολύ, προσεύχεστε, περπατήστε με πίστη, υπομονή, ευσπλαχνία το βραχώδες μονοπάτι που οδηγεί στο Νιρβάνα.


Όσοι είναι ΕΚΠΑΙΔΕΥΤΙΚΟΙ, ας ακολουθήσουν το παράδειγμά της. “Αγαπητοί συνάδελφοι εκπαιδευτικοί… Δηλώνω πως θα δεχθώ άνευ όρων όλους τους μαθητές μου στην τάξη…” – ΑΤΤΙΚΑ ΝΕΑ\nΥπάρχουν και οι ελάχιστες εξαιρέσεις, που τιμούν το ΛΕΙΤΟΥΡΓΗΜΑ ΤΟΥ ΕΚΠΑΙΔΕΥΤΙΚΟΥ.\nΑκολουθήστε το φωτεινό της παράδειγμα.\nΑποδείξτε πως είστε ΠΑΙΔΑΓΩΓΟΙ και όχι ΔΗΜΙΟΙ.\nείμαστε αυτοί που προσπαθούμε καθημερινά με τα λόγια και τις… πράξεις μας να διαπαιδαγωγήσουμε τους μαθητές και να τους βοηθήσουμε να ξεχωρίζουν το καλό από το κακό, το ηθικό από το ανήθικο, το νόμιμο από το παράνομο.\nΕτικέτες: ΕΚΠΑΙΔΕΥΣΗ, ΚΟΡΟΝΟΙΟΣ, ΚΥΒΕΡΝΗΣΗ ΜΗΤΣΟΤΑΚΗ, ΠΡΩΤΟ ΘΕΜΑ, ΤΕΣΤ Κορονοιου, ΦΩΤΕΙΝΗ ΡΑΖΑΚΟΥ\nΌποιος εχει ψυχή ας διαμοιράσει αυτο το βίντεο Αν είστε ΓΟΝΕΙΣ, κάντε ότι έκανε ο δικηγόρος κ. Νίκος Αγαμέμνων Καραβέλος. Η δήλωση του δικηγόρου ΔΗΜΗΤΡΗ ΔΑΣΚΑΛΑΚΗ, για το τεστ, ΠΡΕΠΕΙ ΝΑ ΓΙΝΕΙ ΔΗΛΩΣΗ ΚΑΘΕ ΓΟΝΕΑ, ΑΝ ΘΕΛΕΙ ΝΑ ΠΡΟΣΤΑΤΕΥΣΕΙ ΤΑ ΠΑΙΔΙΑ ΤΟΥ. ΓΟΝΕΙΣ, ΠΡΟΣΤΑΤΕΨΤΕ τα ΠΑΙΔΙΑ ΑΠΟ ΤΟΥΣ ΔΟΛΟΦΟΝΟΥΣ ΜΕ ΤΙΣ .. ΜΠΑΤΟΝΕΤΕΣ. ΕΓΚΛΗΜΑΤΑ ΚΑΤΑ ΤΩΝ ΑΝΘΡΩΠΙΝΩΝ ΔΙΚΑΙΩΜΑΤΩΝ ΑΠΟ ΕΚΠΑΙΔΕΥΤΙΚΟΥΣ Ελεύθερη η μητέρα που δεν ήθελε να υποβληθεί σε self test το παιδί της – Της τραγουδούσαν τον Εθνικό Ύμνο (βίντεο) Όχι, αγαπητέ Νίκο Αντωνιάδη... δεν είναι έτσι τα πράγματα και ΟΥΔΕΙΣ ΕΧΕΙ ΤΟ ΑΛΑΘΗΤΟ. Με ενοχλεί η αλαζονεία. Βίντεο ΣΕΙΣΜΟΣ και ΑΠΟΚΑΛΥΨΕΩΝ. ΠΩΣ ΝΑ ΑΜΥΝΘΟΥΝ ΟΙ ΕΛΛΗΝΕΣ ΣΤΗΝ ΛΑΙΛΑΠΑ ΤΩΝ ΤΕΣΤ!!! Αγωγή σε διευθύντρια Λυκείου στην Κρήτη από γονέα για τα self tests Χαμός ανάμεσα σε μάνα και δικηγόρο! «Σε χούντα ζούμε;» – «Θα ενεργοποιηθούν ποινικές διατάξεις για όσους συνειδητά αρνήθηκαν το εμβόλιο» (βίντεο)\nΕτικέτεςΕΚΠΑΙΔΕΥΣΗ ΚΟΡΟΝΟΙΟΣ ΚΥΒΕΡΝΗΣΗ ΜΗΤΣΟΤΑΚΗ ΠΡΩΤΟ ΘΕΜΑ ΤΕΣΤ Κορονοιου ΦΩΤΕΙΝΗ ΡΑΖΑΚΟΥ\n16 Απριλίου, 2021 στις 10:18 μμ\nΘερμά συγχαρητήρια πρός τήν πανάξια εκπαιδευτικό. Νά είναι υπό Κυρίου Ιησού Χριστού ευλογημένη οικογενειακώς καί υπό τήν Θείαν Σκέπη Τής Μεγαλόχαρης Κυρίας Θεοτόκου καί Πάντων τών Αγίων καί Αγίων Αγγέλων καθώς καί υπό τήν προστασία τής πρώην καλοπροαιρέτου Σαμαρείτιδος, αξιοθείσα ως Αγία Φωτεινή. Οι άνδρες εκπαιδευτικοί πού εκρύβησσν;;;;; Μήπως καταχρηστικώς φορούν παντελόνια, ενώ θά τούς ήρμοζαν ….. ζαρντιέρες ;;;;;;; ΑΙΣΧΟΣ διά τούς δειλώς υποτακτικούς καρπαζοεισπράκτορας.\n16 Απριλίου, 2021 στις 3:36 μμ\nΕυγε !!! ΆΞΙΑ ΕΛΛΗΝΙΔΑ !!! Εύγε!!! ΑΞΙΑ ΠΑΙΔΑΓΩΓΟΣ των Ελληνοπαίδων !!!\n16 Απριλίου, 2021 στις 11:14 πμ\n«Ὅπως ἔλεγε ἕνας Γάλλος συγγραφέας, ὁ Georges Bernanos, ‘χρειάζονται πολλοί ἀπείθαρχοι γιά νά γίνῃ ἕνας λαός ἐλεύθερος.’ Μεταφράζω στά καθ’ ἡμᾶς. Δουλωθήκαμε στόν τόπο μας ἐπειδή ἀραίωσαν οἱ ἀπείθαρχοι. Γιόμησε ἡ πνευματική ἐνδοχώρα κόττες! Καί ἄν ξεμυτίσῃ κανένας ἀπείθαρχος, τόν κτυποῦν οἱ κόττες ἀνηλεῶς. Ἔτσι νομίζουν. Γιατί στήν πράξη δέρνουν τήν σκιά του. Φοβοῦνται ἀκόμη καί αὐτήν τήν ἀπουσία του. Οἱ κόττες.» (Λάμπρος Σιάσος, Καθηγητής τῆς Θεολογικῆς Σχολῆς τοῦ ΑΠΘ.)\n15 Απριλίου, 2021 στις 10:56 μμ\nευγε μια συνχρονη μπουμπουληνα !!!!!!!!!!!!!!!\n15 Απριλίου, 2021 στις 10:49 μμ\nο [ ελληνικος ] λαος με την ανοχη αποδεχτηκε τα παντα στο τελος…. θανατος …..γιαυτο οτι σπαιρνουμε θεριζουμε . Ο ποιο αχριστος λαος της ευρωπης ειναι ο [ ελληνικος ] λαος , ΤΟ ΠΙΟ ΚΑΛΟ ΚΑΙ ΥΠΑΚΟΥΟ ΠΑΙΔΙ ΤΩΝ ΕΒΡΑΙΩΝ ΣΙΩΝΙΣΤΩΝ\n16 Απριλίου, 2021 στις 10:52 πμ\nκαι επειδή είναι οι Έλληνες τυφλά υπάκουοι, τους φέρνουν παράρτημα του ΠΟΥ και το πανηγυρίζουν τα τσιράκια τους! Αλήθεια για να δούμε ποιοι θα δουλέψουνε στα νέα γραφεία του ΠΟΥ; ΠΟΛΥ ΕΝΔΙΑΦΕΡΟΝ να δούμε τη σύνθεσή του!!!!!!


Ο παλαίμαχος ποδοσφαιριστής του ΠΑΟΚ, Κούλης Αποστολίδης παραχώρησε συνέντευξη στο Metrosport.gr για το αποψινό (7/6, 19:30) ΠΑΟΚ – Ολυμπιακός και αναφέρθηκε στην πορεία των ομάδων, ενώ έκρινε πως θα έπρεπε να υπάρχουν ξένοι διαιτητές.\nΓια το αν πιστεύει ότι πρέπει να υπάρχει κόσμος στα γήπεδα: «Γενικότερα, όπως όλοι πιστεύω ότι τα παιχνίδια πρέπει να γίνονται με κόσμο. Από εκεί και πέρα με τις συνθήκες που υπάρχουν αυτή την στιγμή με τον κορωνοϊό, θεωρώ ότι αφού το παιχνίδι σήμερα στην Τούμπα θα γίνει χωρίς κόσμο, άσχετα με τις αποφάσεις που θα παρθούν και στο δεύτερο γύρο το Ολυμπιακός-ΠΑΟΚ να γίνει χωρίς κόσμο».\nΓια το αν υπάρχει κίνδυνος για πολλούς τραυματισμούς και τι πλέι-οφ πιστεύει ότι θα δούμε: «Οσον αφορά τους τραυματισμούς, πιστεύω ότι οι πιθανότητες για να υπάρχουν περισσότεροι τραυματισμοί είναι πάρα πολλές. Γιατί οι ποδοσφαιριστές έκατσαν περίπου τρεις μήνες άπραγοι, άσχετα αν έκαναν προπονήσεις ατομικές. Οι ομαδικές προπονήσεις έχουν πολύ μεγάλη διαφορά από τις ατομικές και νομίζω ότι οι πιθανότητες είναι αυξημένες για τραυματισμούς μυϊκούς αλλά και αρθρώσεων».\nΓια το ΠΑΟΚ – Ολυμπιακός: «Ο ΠΑΟΚ χάνει ένα σοβαρό αβαντάζ από την απουσία του κόσμου από το γήπεδο. Από εκεί και πέρα πριν από την διακοπή αγωνιστικά, ο ΠΑΟΚ δεν ήταν σε καλή κατάσταση, ενώ ο Ολυμπιακός ήταν. Είναι δύσκολο να ξέρουμε πως θα παρουσιαστούν οι ομάδες στον αγωνιστικό χώρο. Φυσικά ένα πλεονέκτημα που έχουμε είναι ότι δεν παίζουμε στο Καραϊσκάκη με κόσμο, αλλά στην Τούμπα έστω και χωρίς φιλάθλους».\nΓια το που πιστεύει ότι θα κριθεί αγώνας και το σημείο κλειδί που θα δώσει τη νίκη στον ΠΑΟΚ: «Σε αυτές τις συνθήκες που θα γίνει ο αγώνας, θα κερδίσει εκείνη η ομάδα που θα μπει στο γήπεδο πιο αποφασιστικά, θα το θελήσει περισσότερο, αλλά και να έχει την τύχη με το μέρος της, γιατί και η τύχη πολλές φορές παίζει σημαντικό ρόλο».\nΓια τους παίκτες που θα παίξουν κομβικό ρόλο στον αγώνα: «Αν θέλουμε να το θέσουμε συγκεκριμένα, είναι ότι αν πάει καλά η άμυνα του ΠΑΟΚ, τότε θα κερδίσουμε το ντέρμπι απέναντι στον Ολυμπιακό».\nΓια το γεγονός ότι ο Ολυμπιακός έρχεται για δύο αποτελέσματα στην Τούμπα: «Η ψυχολογία των παικτών του Ολυμπιακού είναι καλύτερη γιατί πάει για δύο αποτελέσματα στο ντέρμπι. Αλλά οι παίκτες του Ολυμπιακού, ξέρουν ότι αν χάσουν σήμερα, ψυχολογικά θα είναι χειρότερα γιατί ξέρουν ότι θα έχουν χάσει τρεις βαθμούς εναντίον του μεγάλου του αντίπαλου. Επίσης δεν έχει τελεσιδικήσει ακόμα η απόφαση αφαίρεσης επτά βαθμών για τον ΠΑΟΚ. Οπότε σίγουρα όλα αυτά θα τα σκέφτονται οι παίκτες του Ολυμπιακού, γιατί αν πάρει πίσω τους βαθμούς ο ΠΑΟΚ, τότε θα είναι δύσκολα και ο Ολυμπιακός».\nΓια το αν οι παίκτες του ΠΑΟΚ επηρεάζονται από τα όσα ακούγονται για την πολυϊδιοκτησία ΠΑΟΚ-Ξάνθης: «Οταν σφυρίζει ο διαιτητής και ξεκινάει ο αγώνας, ο ποδοσφαιριστής πρέπει να τα ξεχνάει αυτομάτως όλα και να επικεντρώνεται στο παιχνίδι του, έστω και υποσυνείδητα. Οι ποδοσφαιριστές θα πρέπει να μπουν με αποφασιστικότητα για να κερδίσουν τον αγώνα, γιατί έχουν να χάσουν λιγότερα από τους παίκτες του Ολυμπιακού, με τις συνθήκες που έχουν διαμορφωθεί μέχρι τώρα».\nΓια το αν ο ΠΑΟΚ σε περίπτωση νίκης μπαίνει δυνατά στην μάχη του πρωταθλήματος: «Το να κάνουμε μια νίκη σήμερα με τον Ολυμπιακό, πρώτα απ΄όλα είναι θέμα γοήτρου. Δεύτερον ξεκινάς τα πλέι-οφ με καλύτερη ψυχική και ψυχολογική διάθεση. Τρίτον αρχίζεις και ελπίζεις πως αν δικαιωθεί ο ΠΑΟΚ τελικά και πάρει πίσω τους βαθμούς, αλλάζουν τα πράγματα. Αρα ο ΠΑΟΚ δεν έχει κανέναν λόγο να έχει άγχος σήμερα και οι ποδοσφαιριστές έχουν πολλούς λόγους, να αφοσιωθούν στο παιχνίδι και να το κερδίσουν».\nΓια την συνολική εικόνα του ΠΑΟΚ στο πρωτάθλημα: «Δεν νομίζω ότι ήταν το ίδιο ικανοποιητική και κυρίως αποτελεσματική, όπως ήταν πέρσι».\nΓια το αν ο Αμπέλ Φερέιρα είναι καλύτερος προπονητής από τον Μάρτινς: «Η μεγαλύτερη διαφορά μεταξύ των δύο προπονητών είναι ότι ο Μάρτινς είναι δεύτερη συνεχόμενη χρονιά στον Ολυμπιακό, ενώ ο Αμπέλ Φερέιρα είναι πρώτη φορά. Δεν μπορούμε να συγκρίνουμε ακόμα τους δύο προπονητές».\nΓια τον ορισμό Παπαπέτρου στο ΠΑΟΚ – Ολυμπιακός: «Δεν αμφισβητώ ότι ο Παπαπέτρου μπορεί να τα πάει καλά στο ντέρμπι του ΠΑΟΚ με τον Ολυμπιακό, αλλά εγώ θα ήθελα ξένους διαιτητές».\nΓια τo αν έχουν αποτέλεσμα τα 150.000.000. ευρώ που επένδυσε ο Ιβάν Σαββίδης στον ΠΑΟΚ: «Στα χρόνια του Ιβάν Σαββίδη, ο ΠΑΟΚ έχει αλλάξει επίπεδο, έχει πάρει τίτλους, πρωταγωνιστεί στην Ελλάδα, όποτε η επένδυση του στον ΠΑΟΚ έχει αποτελέσματα. Βέβαια ο ΠΑΟΚ πρέπει να βάλει και ως στόχο να είναι πρωταγωνιστής στην Ευρώπη».\nΠροηγούμενο άρθροΜιλουτίνοφ: Προχώρησε στην αγορά δύο πολυτελών κατοικιών στο Costa Navarino\nΕπόμενο άρθροLIVE STREAMING: ΑΕΚ – ΠΑΝΑΘΗΝΑΪΚΟΣ